കതിരൂര് മനോജ് വധക്കേസിലെ പ്രതികള്‍ക്ക് കയ്യാമം; 16 പൊലീസുകാരോട് വിശദീകരണം തേടി\nSun May 26 2019 05:49:10 GMT+0530 (IST)\nNarada Desk| Updated On: 31 May 2017 10:27 AM GMT | Location : കൊച്ചി\nകതിരൂര് മനോജ് വധക്കേസ് വിചാരണയ്ക്കായ് വ്യാഴാഴ്ച എറണാകുളം സിബിഐ കോടതിയില് ഹാജരാക്കാന് കൊണ്ടുവന്നപ്പോഴാണ് പ്രതികളെ കയ്യാമം വെച്ചത്. സംഭവത്തില് 15 പൊലീസുകാര്‍ക്കും ഇവരെ ഡ്യൂട്ടിയില് നിയമിച്ച എസ്‌ഐയ്ക്കുമെതിരെയാണ് നടപടി.\nകതിരൂര് മനോജ് വധക്കേസ് പ്രതികളെ കോടതിയില് കൊണ്ടുവരുമ്പോള് കയ്യാമം വെച്ചതിനു 16 പൊലീസുകാര്‍ക്കെതിരെ നടപടി. എറണാകുളം എ ആര് ക്യാമ്പിലെ പൊലീസുകാരോടാണ് എആര് ക്യാമ്പ് കമാന്‍ഡന്റ് വിശദീകരണം തേടിയത്. 15 പൊലീസുകാര്‍ക്കെതിരെയും ഇവരെ ഡ്യൂട്ടിയില് നിയമിച്ച എസ്‌ഐയ്ക്കുമെതിരെയാണ് നടപടി.\nകയ്യാമം വെച്ചതിനെതിരെ പ്രതികള് എറണാകുളം സബ്ജയില് സൂപ്രണ്ടിന് പരാതിയും നല്‍കിയിട്ടുണ്ട്. മനുഷ്യാവകാശ ലംഘനം ഉണ്ടാകാതിരിക്കാന് ശ്രദ്ധിക്കേണ്ടിയിരുന്നെന്നും ഗുരുതര വീഴ്ചയാണ് സംഭവിച്ചതെന്നും ചൂണ്ടിക്കാട്ടിയാണ് പോലീസുകാര്‍ക്ക് നോട്ടീസ് നല്‍കിയിരിക്കുന്നത്. 24 മണിക്കൂറിനുള്ളില് വിശദീകരണം നല്‍കണമെന്നാണ് നോട്ടീസില് ആവശ്യപ്പെട്ടിരിക്കുന്നത്.\nകതിരൂര് മനോജ് വധക്കേസ് വിചാരണയ്ക്കായി വ്യാഴാഴ്ച എറണാകുളം സിബിഐ കോടതിയില് ഹാജരാക്കാന് കൊണ്ടുവന്നപ്പോഴാണ് പ്രതികളെ കയ്യാമംവെച്ചത്. പ്രതികളെ തിരിച്ച് ജയിലിലേയ്ക്ക് കൊണ്ടുവരുമ്പോള് കയ്യാമം വയ്ക്കരുതെന്ന് പോലീസുകാര്‍ക്ക് നിര്‍ദ്ദേശം ലഭിച്ചതായാണ് റിപ്പോര്‍ട്ട്. തുടര്‍ന്ന് കയ്യാമം അഴിച്ചുമാറ്റിയാണ് യാത്ര തുടര്‍ന്നത്.\nആര്‍എസ്എസ് നേതാവ് മനോജിനെ വെട്ടിക്കൊലപ്പെടുത്തിയ കേസില് ഒന്നാം പ്രതി വിക്രമന് ഉള്‍പ്പെടെ 16 പേരാണ് റിമാന്‍ഡിലുള്ളത്. ഗൂഢാലോചനാക്കേസില് പ്രതിയായ സിപിഐഎം കണ്ണൂര് ജില്ലാ സെക്രട്ടറി പി. ജയരാജന് അടക്കം ഒന്‍പത് പ്രതികള് ജാമ്യത്തിലാണ്.


ജെ.സി ഡാനിയേൽ പുരസ്‌കാരം ഹരിഹരന്\nNov 3, 2020, 05:57 pm IST\nതിരുവനന്തപുരം: 2019ലെ ജെസി ഡാനിയേൽ പുരസ്‌കാരം സംവിധായകൻ ഹരിഹരന്. 5ലക്ഷം രൂപയും പ്രശസ്തിപത്രവും ശിൽപ്പവുമടങ്ങുന്നതാണ് പുരസ്‌കാരം. മലയാള സിനിമയ്ക്ക് നൽകിയ സമഗ്ര സംഭാവനകൾ പരിഗണിച്ചാണ് പുരസ്‌കാരം. സംസ്ഥാന സർക്കാരിന്റെ പരമോന്നത ചലചിത്ര പുരസ്‌കാരമാണിത്.\nഎംടി വാസുദേവൻ നായർ അധ്യക്ഷനായ സമിതിയാണ് ഹരിഹരനെ തിരഞ്ഞെടുത്തത്. നടി വിധു ബാല, ചലചിത്ര അക്കാദമി ചെയർമാൻ കമൽ, സാംസ്‌കാരിക വകുപ്പ് സെക്രട്ടറി റാണി ജോർജ് ഐഎഎസ് എന്നിവർ സമിതിയിൽ അംഗങ്ങളായിരുന്നു. അര നൂറ്റാണ്ടിലധികമായി ചലച്ചിത്രരംഗത്ത് നിറഞ്ഞുനിൽക്കുന്ന ഹരിഹരൻ ചലചിത്ര ചരിത്രത്തിലെ നാഴികല്ലുകളായ ഒട്ടേറെ സിനിമകൾ സമ്മാനിച്ചെന്നും സമിതി വിലയിരുത്തി.\nഒരു വടക്കൻ വീരഗാഥ, സർഗം, പരിണയം, കേരളവർമ്മ പഴശ്ശിരാജ തുടങ്ങി മലയാള സിനിമ ലോകത്ത് ഏറെ ശ്രദ്ധനേടിയ ഒരു കൂട്ടം സിനിമകളുടെ സംവിധായകനാണ് ഹരിഹരൻ.\n‘ഇന്നലെ മകരദീപം തെളിഞ്ഞു, ഒറ്റക്കൊമ്പൻ്റെ തേരോട്ടം തുടങ്ങുന്നു’; പുതിയ ചിത്രത്തിൻ്റെ വിശേഷങ്ങളുമായി സുരേഷ് ഗോപി\nമുടിയുടെ രഹസ്യം ഇതാണ് – ബിപാഷ ബസു\nവരുന്നൂ ആറാം പാതിര; പോസ്റ്റർ പുറത്തുവിട്ട് ചാക്കോച്ചൻ\nഞാൻ വെറും പന്ത്രണ്ടാം ക്ലാസ് – വെളിപ്പെടുത്തലുമായി ദീപിക പദുകോൺ\nനെയ്യാറ്റിൻകര ഗോപന്റെ ആറാട്ട്: പുതിയ പോസ്റ്റർ പുറത്തുവിട്ട് മോഹൻലാൽ, ഏറ്റെടുത്ത് ആരാധകർ


4malayalees - ന്യൂസിലന്‍ഡിലെ ഭീകരാക്രമണം ; ഭീകരന് ബ്രെന്‍ഡന് കോടതിയില് കാണിച്ച ചിഹ്നത്തിന്റെ അര്‍ത്ഥമിത്\nന്യൂസിലന്‍ഡില് ഭീകരന് ബ്രെന്‍ഡന് ടെറന്റ് നടത്തിയ ആക്രമണത്തില് കുട്ടികള് ഉള്‍പ്പെടെ 49 പേരാണ് കൊല്ലപ്പെട്ടത്. പ്രാര്‍ത്ഥനയ്‌ക്കെത്തിയവരെ വെടിവെച്ചുകൊല്ലുന്നത് ലൈവായി ബ്രെന്‍ഡന് എന്ന 28കാരന് ഫേസ്ബുക്കില് സംപ്രേഷണം ചെയ്തു. ദീര്‍ഘകാലമായി ആസൂത്രണം ചെയ്ത് നടപ്പിലാക്കിയതായിരുന്നു ബ്രന്‍ഡന്റെ ഭീകരാക്രമണം . മുസ്ലീം പള്ളിയില് ആക്രമണം നടത്തുന്നതിന് മുമ്പ് ഇയാള് 87 പേജുള്ള ഒരു കുറിപ്പ് ഇയാള് ഇന്റര്‍നെറ്റില് പ്രസിദ്ധീകരിച്ചിരുന്നു. കൂട്ടക്കൊലയ്ക്ക് മിനുട്ടുകള് മാത്രം മുമ്പ് ന്യൂസിലന്‍ഡ് പ്രധാനമന്ത്രി ജസിന്‍ഡ ആര്‍ഡേന് ഈ പ്രസ്താവന ഇ മെയിലും ചെയ്തിരുന്നു.\nഎന്താണ് ഇയാളുടെ ഭീകരാശയം എന്ന് സംബന്ധിച്ച വിവരങ്ങളാണ് അന്താരാഷ്ട്ര മാധ്യമങ്ങള് പുറത്ത് എത്തിക്കുന്നത്. കോടതിയില് ഹാജറാക്കിയപ്പോള് കോടതിയില് 'വൈറ്റ് മാന് പവര്' ആംഗ്യം കാണിക്കുന്ന ക്രൈസ്റ്റ് ചര്‍ച്ച് ഭീകരന് ബ്രെന്‍ഡന് ടെറന്റിനെയാണ് മാധ്യമങ്ങളില് കണ്ടത്. വെളുത്തവര്‍ഗക്കാര് ഒരു വംശമാണെന്നും അവര് ലോകത്ത് ഏത് വര്‍ഗത്തേക്കാള് ഉന്നതരാണ് എന്ന് വിശ്വസിക്കുന്നവരാണ് ഇവര്. വെളുത്തവര് ലോകത്ത് ഒന്നിക്കണം എന്നാണ് അവരുടെ ആശയം. മുസ്ലീം വിരുദ്ധത, കറുത്തവര്‍ക്കെതിരായ വെറുപ്പ്, ഏഷ്യാക്കാരുമായുള്ള തൊട്ടുകൂടായ്മ എന്നിവയാണ് ഇവരുടെ ലക്ഷ്യം.\nഇവരുടെ അടയാളമായ ചിഹ്നമാണ് ഭീകരന് ബ്രെന്‍ഡന് ടെറന്റ് കോടതിയില് കാണിച്ചത്. അഭയാര്‍ത്ഥികളുടെ കുടിയേറ്റം വെളുത്തവര്‍ക്കെതിരായ കടന്നുകയറ്റമാണ്. ഇത് ഗോത്ര രീതികളെ പുനസ്ഥാപിക്കലാണ്. ഇത് സംസ്‌കാരത്തെ പുനസ്ഥാപിക്കലാണ്. ഇത് വംശത്തെ പുനസ്ഥാപിക്കലാണ്. ഇത് വെളുത്തവര്‍ഗക്കാരെ വംശഹത്യ ചെയ്യലാണ് എന്നാണ് ഭീകരന് ബ്രെന്‍ഡന്റെ മാനിഫെസ്റ്റോയില് തന്നെ പറയുന്നു.


വൈറ്റമിൻ സി, വെള്ളം, സൺസ്ക്രീൻ ക്രീം... സൗന്ദര്യ രഹസ്യം വെളിപ്പെടുത്തി സോനം കപൂർ - metromatinee.com Lifestyle Entertainment & Sports\nബോളിവുഡിന്റെ പ്രിയ താരപുത്രിയും മുന്‍നിര നായികയുമായ സോനം കപൂറിന്റെ ഫാഷൻ സെൻസിനെ അഭിനന്ദനങ്ങൾ കൊണ്ട് മൂടാറുണ്ട്. സൗന്ദര്യ സംരക്ഷണത്തിലും സോനം പുലി തന്നെ. ആരാധകർക്ക് ഇന്‍സ്റ്റാഗ്രാമിലൂടെ തന്നോടു ചോദ്യങ്ങൾ ചോദിക്കാനുള്ള അവസരം സോനം കപൂർ ഒരുക്കിയിരുന്നു. സ്വാഭാവികമായും സൗന്ദര്യ രഹസ്യം എന്താണെന്ന ചോദ്യം സോനത്തിനു നേരെ ഉയർന്നു.\nപലപ്പോഴും മാസികകളിൽ പ്രസിദ്ധീകരിച്ചു വന്നിട്ടുണ്ടെങ്കിലും സോനത്തിന്റെ നേരിട്ടുള്ള മറുപടി ആരാധകർ പ്രതീക്ഷിച്ചിരുന്നു. ഇതു തെറ്റിക്കാതെ തന്റെ സൗന്ദര്യ രഹസ്യം താരം വെളിപ്പെടുത്തി. വൈറ്റമിൻ സി, വെള്ളം, സൺസ്ക്രീൻ ക്രീം, ഉറങ്ങുന്നതിനു മുമ്പ് മേക്കപ്പ് കളഞ്ഞ് മുഖം വൃത്തിയാക്കൽ, നല്ല ഉറക്കം എന്നു മറുപടിയായി താരം കുറിച്ചു.\nസോനം പരിശീലിക്കുന്ന വ്യായാമ മുറകളും ഡയറ്റും മുൻപും വാർത്തകളിൽ നിറഞ്ഞിട്ടുണ്ട്. സമയം കിട്ടുമ്പോഴെല്ലാം പരിശീലക സറിൻ വാട്ട്സണൊപ്പം ജിമ്മിൽ എത്തും. രാവിലെ ഓട്ട്മീലും പഴങ്ങളുമാണ് കഴിക്കുക. വ്യായാമം കഴിഞ്ഞാൽ ബ്രെഡും മുട്ടയുടെ വെള്ളയുമാണ് പതിവ്. ഇതോടൊപ്പം പ്രോട്ടീൻ ഷെയ്ക്കോ ജ്യൂസോ ഉണ്ടാവും. ജലാംശം നിലനിർത്താന് കരിക്കിന് വെള്ളം കുടിക്കുന്ന ശീലവുമുണ്ട്.\nശരിയായി ചിന്ത, നല്ല ഭക്ഷണം, സന്തോഷം ഇതാണ് സൗന്ദര്യ രഹസ്യമെന്ന് താരസുന്ദരി മുന്‍പും പ്രതികരിച്ചിട്ടുണ്ട്. ഇക്കാര്യത്തിൽ കുടുംബത്തിന്റെയും സുഹൃത്തുക്കളുടെയും പിന്തുണയും ശക്തമാണെന്ന് താരം പറയുന്നു.\nsonam kapoor beauty\nതളർന്നു പോയ ശരീരത്തിന്റെ ഒരു ഭാഗം ചലിപ്പിച്ച് നടി ശരണ്യ…


അബ്ദുല് മജീദ് പള്ളിപ്പൊയില്\nചേളന്നൂര് മുതുവാട് ഹല്‍ഖയിലെ സജീവ പ്രവര്‍ത്തകനും ഐ.പി.എച്ച് ഷോറൂമിലെ ജീവനക്കാരനുമായിരുന്നു സ്വാലിഹ്(38). ഐ.പി.എച്ച് കോഴിക്കോട് ഷോറൂമിലെ റമദാന് പുസ്തകോത്സവ തിരക്കുകള്‍ക്കിടയില് വീണുകിട്ടിയ ഞായറാഴ്ചകളിലൊന്നില് മക്കളെയും കൂട്ടി പെരുന്നാള് വസ്ത്രമെടുത്ത് കോഴിക്കോട് ടൗണില് നിന്ന് വീട്ടിലേക്ക് മടങ്ങവേ ബൈക്ക് യാത്രക്കിടെയാണ് സ്വാലിഹ് അല്ലാഹുവിങ്കലേക്ക് യാത്രയായത്.\nഅന്നു രാവിലെ പത്തുമണിക്ക് അല്‍മദ്‌റസത്തുല് ഇസ്‌ലാമിയയില് നടന്ന സൂറഃ ഫുസ്സിലത്ത് അടിസ്ഥാനമാക്കിയ ഖുര്‍ആന് ക്വിസ് മത്സരത്തില് പരീക്ഷയെഴുതി ഒന്നാം സ്ഥാനം നേടി, സ്വതഃസിദ്ധമായ പുഞ്ചിരിയുമായി മടങ്ങുമ്പോള് മരണത്തിലും ഞങ്ങള് സുഹൃത്തുക്കളെയെല്ലാവരെയും പിന്നിലാക്കുമെന്ന് വിചാരിച്ചിരുന്നില്ല.\nകൃത്യനിഷ്ഠക്ക് വിലകുറഞ്ഞ കാലത്ത് ജീവിതത്തില് അതിന് വലിയ മൂല്യം കല്‍പിച്ചു സ്വാലിഹ്. 1998 മുതല് 17 വര്‍ഷം തുടര്‍ച്ചയായി ഐ.പി.എച്ച് കോഴിക്കോട് ഷോറൂമില് ജോലി ചെയ്തുവരികയായിരുന്നു. ഏറ്റെടുക്കുന്ന ഏതു ജോലിയും വളരെ ഭംഗിയായി നിര്‍വഹിച്ചു. പ്രയത്‌നമാവശ്യമുള്ള ഏതു ജോലിയും തനിച്ചാണെങ്കില് പോലും കൃത്യമായി നിര്‍വഹിക്കുമായിരുന്നു. ഐ.പി.എച്ച് പുസ്തക മേളകളിലെ സ്വാലിഹിന്റെ സേവനം സ്വാലിഹിന് മാത്രം ചെയ്യാന് കഴിയുന്നതായിരുന്നുവെന്ന് സഹപ്രവര്‍ത്തകര് അനുസ്മരിക്കുന്നു. ക്ഷണിച്ചാല് ക്ഷണം സ്വീകരിക്കാന് മടി കാണിക്കുന്ന കാലത്ത് കുടുംബ-ബന്ധു വീടുകളിലും സുഹൃത്തുക്കളുടെ വസതികളിലും എത്തിച്ചേരാറുണ്ടായിരുന്ന സ്വാലിഹ്, കുടുംബക്കാര്‍ക്കുപോലും അത്ഭുതമായിരുന്നു. ഐ.പി.എച്ച് ഷോറൂമിലെ കൃത്യാന്തര ബാഹുല്യങ്ങള്‍ക്കിടയിലും വീടിനടുത്ത പള്ളിയും മദ്‌റസയും ജമാഅത്ത് ഹല്‍ഖയും കേന്ദ്രീകരിച്ചുള്ള പ്രവര്‍ത്തനങ്ങളിലെ സജീവ സാന്നിധ്യവുമായിരുന്നു.\nകേവലം 38 വയസ്സിനിടയില് ഒരു പുരുഷായുസ്സിന്റെ പ്രവര്‍ത്തനങ്ങളുമായി നെറ്റിയില് അല്ലാഹുവിന്റെ മാര്‍ഗത്തില് പ്രവര്‍ത്തിച്ചതിന്റെ വിയര്‍പ്പുകണങ്ങളുമായാണ് സ്വാലിഹ് വിട വാങ്ങിയത്. ആ ആത്മസായൂജ്യം കോഴിക്കോട് മെഡിക്കല് കോളേജ് മോര്‍ച്ചറിയില് വെച്ച് ആ മുഖം കാണുമ്പോള് അത് വിളിച്ചു പറയുന്നുണ്ടായിരുന്നു. സ്വതഃസിദ്ധമായ പുഞ്ചിരിയുമായി, ഒരു അലട്ടുമില്ലാതെ വിട പറഞ്ഞവന്റെ വിശ്വാസം തുടിക്കുന്ന മുഖം.\nനാട്ടിലെ കനിവ് ജനസേവന കേന്ദ്രത്തിന്റെ ജീവനാഡി സ്വാലിഹായിരുന്നു. അതിരാവിലെ പള്ളിയിലെത്തി സ്വുബ്ഹ് നമസ്‌കരിച്ച ശേഷം കനിവ് ലൈബ്രറിയില് പത്രങ്ങള് ക്രമപ്പെടുത്തി വെക്കുന്ന സ്വാലിഹ് ഒരു പതിവ് കാഴ്ചയായിരുന്നു. ജമാഅത്ത് ഹല്‍ഖയുടെ കീഴില് പ്രദേശവാസികളിലെ അശരണരുടെ കണക്കെടുത്ത് അവര്‍ക്കുവേണ്ട കൈത്താങ്ങ് നല്‍കുന്നതില്, കുഞ്ഞുന്നാളിലേ അനാഥത്വത്തിന്റെ നോവ് അനുഭവിച്ചറിഞ്ഞ അദ്ദേഹം ബദ്ധശ്രദ്ധനായിരുന്നു. മികച്ച നേതൃപാടവമുള്ള സ്വാലിഹ് ജമാഅത്തെ ഇസ്‌ലാമി ടീന് ഇന്ത്യയുടെ കക്കോടി ഏരിയാ കോ-ഓര്‍ഡിനേറ്റര് കൂടിയായിരുന്നു. പ്രദേശത്തെ റസിഡന്‍സ് അസോസിയേഷന് എക്‌സിക്യുട്ടീവ് അംഗം, ഐ.പി.എച്ച് ഹെഡ് ഓഫീസ് ഉള്‍ക്കൊള്ളുന്ന സ്ഥാപനങ്ങള്‍ക്കായുള്ള ഫോര്‍ലാന്റ് ബില്‍ഡിംഗ് അസോസിയേഷന് സെക്രട്ടറി എന്നീ നിലകളിലും നിറഞ്ഞുനിന്നു. മുതുവാട് പ്രദേശത്ത് നടക്കുന്ന ഏത് സേവന പ്രവര്‍ത്തനങ്ങളിലും സ്വാലിഹ് സജീവ സാന്നിധ്യമായിരുന്നു. വിവാഹ വീടുകള്, പൊതുചടങ്ങുകള് എന്നിവിടങ്ങളിലെല്ലാം സേവന സന്നദ്ധനായി അദ്ദേഹം ഉണ്ടായിരിക്കും.\nജനസേവനത്തിലെ വിശാല ഭൂമികയില് ഇസ്‌ലാമിക പ്രസ്ഥാനമേല്‍പ്പിച്ച ഉത്തരവാദിത്തം ഭംഗിയായി നിര്‍വഹിച്ചതിന്റെ ഉത്തമ നിദര്‍ശനമായിരുന്നു സ്വാലിഹിനെ അവസാനമായി ഒരു നോക്കു കാണാന് ജാതി-മത ഭേദമന്യേ തടിച്ചുകൂടിയ ആയിരങ്ങള്. ഖബ്‌റടക്കത്തിനു ശേഷം പ്രദേശത്ത് നടന്ന അനുശോചന യോഗത്തില് പങ്കെടുത്തവരെല്ലാം പറഞ്ഞതും സ്വാലിഹിന്റെ സേവന സന്നദ്ധതയെയും ആത്മാര്‍ഥതയെയും കുറിച്ചാണ്. ആയിരങ്ങള് പങ്കെടുത്ത ജനാസ നമസ്‌കാരത്തിന് ജമാഅത്തെ ഇസ്‌ലാമി കേരള അമീര് എം.ഐ അബ്ദുല് അസീസ് നേതൃത്വം നല്‍കി.\nമാതാവ്: ഫാത്വിമ. ഭാര്യ: ഫാസില. മക്കള്: ഫൈറോസ് (നന്മണ്ട ഹയര് സെക്കന്ററി സ്‌കൂള് ഒമ്പതാം ക്ലാസ് വിദ്യാര്‍ഥി), ഫര്‍ഹ (നടക്കാവ് ഗേള്‍സ് സ്‌കൂള് അഞ്ചാം ക്ലാസ് വിദ്യാര്‍ഥിനി), ഒരു മാസം പ്രായമായ പെണ്‍കുട്ടിയുമുണ്ട്.


കനകക്കുന്നിനെ കൂടുതല് പ്രകൃതിരമണീയമാക്കാന് ' മിയ വാക്കി' വനം ഒരുങ്ങുന്നു - BIGNEWSLIVE | Latest Malayalam News\nകനകക്കുന്നിനെ കൂടുതല് പ്രകൃതിരമണീയമാക്കാന് ‘ മിയ വാക്കി’ വനം ഒരുങ്ങുന്നു\nകനകക്കുന്നില് ടൂറിസം വകുപ്പും നേച്ചര് ഗ്രീന് ഗാര്‍ഡിയനും ചേര്‍ന്നാണ് മിയ വാക്കി വനം ഒരുക്കുന്നത്\nതിരുവനന്തപുരം: കനകക്കുന്നിനെ കൂടുതല് പ്രകൃതിരമണീയമാക്കാന് ‘ മിയ വാക്കി’ വനം ഒരുങ്ങുന്നു. ടൂറിസം വകുപ്പാണ് പദ്ധതിയ്ക്ക് ചുക്കാന് പിടിക്കുന്നത്. പ്രകൃതി സംരക്ഷണവും കൂടി ലക്ഷ്യമിട്ടാണ് പദ്ധതി നടപ്പിലാക്കുന്നത്.\nമിയ വാക്കി വനം എന്നത് ജപ്പാനീസ് മാതൃകയിലുള്ള പ്ലാന്റിങ്ങ് രീതിയാണ്. ചുരുങ്ങിയ സ്ഥലങ്ങളില് ചെടികള് നട്ട് പിടിപ്പിച്ച് വനങ്ങള് സൃഷ്ടിക്കുന്ന രീതിയാണിത്. കനകക്കുന്നില് ടൂറിസം വകുപ്പും നേച്ചര് ഗ്രീന് ഗാര്‍ഡിയനും ചേര്‍ന്നാണ് മിയ വാക്കി വനം ഒരുക്കുന്നത്. പദ്ധതിയുടെ ഉദ്ഘാടനം മന്ത്രി കടകംപള്ളി സുരേന്ദ്രന് ചെയ്തു.\nഒരു ചതുരശ്ര മീറ്ററില് മൂന്ന് മുതല് അഞ്ച് വരെ തൈകള് വരുന്ന രീതിയിലാണ് മിയ വനം സൃഷ്ടിക്കാനായി മരങ്ങള് നടുക. മൂന്ന് വര്‍ഷത്തേക്ക് ഇവയെ കൃത്യമായി പരിപാലിക്കണം. കാലാവസ്ഥ വ്യതിയാനത്തെ തടയാന് ഇത്തരം വനങ്ങള്‍ക്കു സാധിക്കുമെന്നാണ് കണ്ടെത്തല്.\nഏഴ് ജില്ലകളിലെ കളക്ടർമാർ ഒരേ സമുദായത്തിലുള്ളവർ; കത്തോലിക്കാ മന്ത്രിമാർ കത്തോലിക്കരെ നിയമിക്കണം: വിദ്വേഷ പ്രസംഗവുമായി പിസി ജോർജ്ജ്\nനാലുമണി പലഹാരം അല്‍പ്പം വ്യത്യസ്തമാക്കാം, പരീക്ഷിക്കാം റവ ശര്‍ക്കര ലഡു!\nനിയന്ത്രണംവിട്ട കാര് കാല്‍നടയാത്രക്കാരുടെ മേല് പാഞ്ഞ് കയറി; സഹോദരിമാര്‍ക്ക് ദാരുണാന്ത്യം


narendra modi dedicates to the nation Integrated Refinery Expansion Complex in Kochi: രാജ്യത്തെ ഏറ്റവും വലിയ എണ്ണശുദ്ധീകരണ ശാല ഇനി കൊച്ചിയിൽ; ഐആർഇപി കോംപ്ലക്സ് പ്രധാനമന്ത്രി ഉദ്ഘാടനം ചെയ്തു\nരാജ്യത്തെ ഏറ്റവും വലിയ എണ്ണശുദ്ധീകരണ ശാല ഇനി കൊച്ചിയിൽ; ഐആർഇപി കോംപ്ലക്സ് പ്രധാനമന്ത്രി ഉദ്ഘാടനം ചെയ്തു\nബിപിസിഎൽ കൊച്ചി റിഫൈനറിയിൽ നടന്ന ചടങ്ങിൽ മുഖ്യമന്ത്രി പിണറായി വിജയനടക്കമുളളവർ സംബന്ധിച്ചു\nUpdated: January 27, 2019 5:10:03 pm\nകൊച്ചി: ഭാരത് പെട്രോളിയം കോർപ്പറേഷൻ-കൊച്ചി റിഫൈനറി ഇനി രാജ്യത്തെ ഏറ്റവും വലിയ എണ്ണ ശുദ്ധീകരണ ശാല. കേരളത്തിലെ ഏറ്റവും വലിയ നിക്ഷേപ പദ്ധതിയായ ബിപിസിഎൽ സംയോജിത വികസന പദ്ധതി പ്രധാനമന്ത്രി നരേന്ദ്രമോദി രാഷ്ട്രത്തിന് സമർപ്പിച്ചു. ബിപിസിഎൽ കൊച്ചി റിഫൈനറിയിൽ നടന്ന ചടങ്ങിൽ മുഖ്യമന്ത്രി പിണറായി വിജയനടക്കമുളളവർ സംബന്ധിച്ചു. റിഫൈനറിയുടെ ഭാഗമായ പെട്രോ കെമിക്കൽ കോംപ്ലക്സിന്റെ ശിലാസ്ഥാപനവും പ്രധാനമന്ത്രി നിർവ്വഹിച്ചു.\nരാജ്യം റിഫൈനറി ഹബ്ബായി വളരുമെന്നും രാജ്യ വളർച്ചയ്ക്ക് കൊച്ചിൻ റിഫൈനറിയുടെ സംഭാവന വലുതെന്നും നരേന്ദ്ര മോദി പറഞ്ഞു. ഐആർഇപി പദ്ധതികൾ കൊച്ചിയുടെ സാധ്യതകൾ വർധിപ്പിക്കും. പെട്രോ കെമിക്കൽ വ്യവസായങ്ങൾ കൊച്ചിയിലെത്തും. പെട്രോ കെമിക്കൽ പാർക്ക് ഇതിനുള്ള സാധ്യതകൾ കൂട്ടുമെന്നും അദ്ദേഹം പറഞ്ഞു. പ്രളയ സമയത്തും പ്രവർത്തനം മുടങ്ങാതിരുന്നതിന് ബിപിസിഎൽ ജീവനക്കാരെ പ്രധാനമന്ത്രി അഭിനന്ദിച്ചു.\nകേരളത്തിന്റെ ചരിത്രത്തിലെ ഏറ്റവും വലിയ നിക്ഷേപ പദ്ധതിയാണ് ബിപിസിഎൽ ഐആർഇപി കോംപ്ലക്സും അനുബന്ധ പദ്ധതികളും. ഏതാണ്ട് 20000 കോടിയിലേറെ രൂപയാണ് ഇതിനായി മുടക്കുന്നത്. ഐആർഇപി പദ്ധതിക്ക് വേണ്ടി മാത്രം 16504 കോടി രൂപയാണ് മുതൽ മുടക്ക്. 2012-ൽ ആണ് പദ്ധതിയുടെ തുടങ്ങിയത്. കൊച്ചി റിഫൈനറിയുടെ ശേഷി 9.5 ദശലക്ഷം ടണ്ണിൽനിന്ന് 15.5 ദശലക്ഷം ടണ്ണായി ഇപ്പോൾ വർധിച്ചു. ഇതിന് പുറമെ റിഫൈനറിയുടെ ഉത്പന്നങ്ങൾ ഭാരത് സ്റ്റേജ് 4, സ്റ്റേജ്5നിലവാരത്തിലെത്തുകയും ചെയ്തു.\nഏഴ് വർഷത്തിലേറെ കാലം കൊണ്ടാണ് പദ്ധതി പൂർത്തീകരിച്ചത്. ഇതിനായി 15,000 തൊഴിലാളികൾ നിർമാണ രംഗത്ത് പ്രവർത്തിച്ചു. സംസ്കരണ ശേഷി വർദ്ധിക്കുന്നതോടെ ഉപോത്പന്നമായ പ്രൊപ്പലീൻ ഉത്പാദനവും വർധിക്കും.\nപ്രൊപ്പലീൻ ഉപയോഗിച്ച് പെയിന്റ്, മരുന്ന് എന്നീ വ്യവസായങ്ങൾക്ക് ആവശ്യമായ അസംസ്‌കൃത വസ്തുക്കൾ ഉത്പാദിപ്പിക്കാനാവും. ഈ പദ്ധതിയാണ് പെട്രോ കെമിക്കൽ കോംപ്ലക്സിൽ ലക്ഷ്യമിടുന്നത്. പെട്രോ കെമിക്കൽ കോംപ്ലക്സ് നിർമാണം 2022-ലും സ്‌കിൽ ഡെവലപ്‌മെന്റ് ഇൻസ്റ്റിറ്റ്യൂട്ടിന്റെ നിർമാണം 2020-ലും പൂർത്തീകരിക്കാനാണ് ശ്രമം.\nWeb Title: Narendra modi dedicates to the nation integrated refinery expansion complex in kochi


Database Developers | ഡാറ്റാബേസുകൾ കൈകാര്യം ചെയ്യുന്നതാര്? ഡാറ്റാബേസ് ഡെവലപ്പർമാരുടെ ഉത്തരവാദിത്തങ്ങൾ എന്തെല്ലാം? | database handling and responsibilities ofadatabase developer – News18 Malayalam\nDatabase Developers | ഡാറ്റാബേസുകൾ കൈകാര്യം ചെയ്യുന്നതാര്? ഡാറ്റാബേസ് ഡെവലപ്പർമാരുടെ ഉത്തരവാദിത്തങ്ങൾ എന്തെല്ലാം?\nഡാറ്റകൾ സംഭരിക്കുകയും ഡാറ്റാ മൈനിംഗ് പ്രവർത്തനങ്ങൾ നടത്തുകയും ചെയ്യുന്ന ഏതൊരു സ്ഥാപനത്തിന്റെയും ഹൃദയമാണ് ഡേറ്റാബേസ് ഡെവലപ്പർമാർ.\nLast Updated : June 12, 2022, 20:12 IST\nഡാറ്റാബേസ് ഡെവലപ്പർമാരെക്കുറിച്ച് (Database Developers) പറയുന്നതിന് മുമ്പ് നാം ഡാറ്റകൾ (Data) സംബന്ധിച്ച് അടിസ്ഥാനപരമായ ചില കാര്യങ്ങൾ മനസ്സിലാക്കേണ്ടതുണ്ട്. ചിട്ടയോടെ വിവരങ്ങൾ ശേഖരിക്കുകയും സംഭരിക്കുകയും കൈകാര്യം ചെയ്യുകയും ചെയ്യുന്ന ഇടമാണ് ഡാറ്റാബേസ് (Database). ഒരു ആപ്ലിക്കേഷൻ പ്രവർത്തിക്കുമ്പോഴെല്ലാം നാം നൽകുന്ന വിവരങ്ങൾ സംഭരിക്കുകയോ അല്ലെങ്കിൽ വിവരങ്ങൾ പങ്കിടുകയോ ചെയ്യുന്നുണ്ട്. അതിനാൽ, UI ഒരു ആപ്ലിക്കേഷന്റെ രൂപമാണെങ്കിൽ, ബാക്ക് എൻഡ് എന്നത് അത്തരം പ്രവർത്തനങ്ങളുടെ തലച്ചോറാണ്. ഡാറ്റാബേസ് എന്നാൽ മുഴുവൻ ആപ്ലിക്കേഷനിലേയ്ക്കും രക്തം പമ്പ് ചെയ്യുന്ന ഹൃദയമാണ് എന്നു തന്നെ പറയാം.\nസാങ്കേതികവിദ്യ ദിനം തോറും വളരരുന്ന ഇന്നത്തെ കാലത്ത്, ഓരോ ബിസിനസ്സും തങ്ങളുടെ ഉപഭോക്താക്കളും ദൈനംദിന ബിസിനസ്സ് പ്രവർത്തനങ്ങളും സൃഷ്ടിക്കുന്ന വലിയ അളവിലുള്ള ഡാറ്റകളെ ആശ്രയിക്കുന്നുണ്ട്. അതിനാൽ, ഡാറ്റ സൃഷ്ടിക്കലും ശേഖരണവും എല്ലാം ബിസിനസിന്റെ പ്രധാന ഭാഗമായി മാറിയിരിക്കുന്നു. സാങ്കേതികവിദ്യയിലും കമ്പ്യൂട്ടർ പ്രോഗ്രാമുകളിലുമുള്ള പുരോഗതി, ഇന്നത്തെ കാലത്ത് ഡാറ്റ എങ്ങനെ ശേഖരിക്കുന്നു, പരിപാലിക്കുന്നു, സംഭരിക്കുന്നു എന്നതിൽ വിപ്ലവകരമായ മാറ്റങ്ങൾ വരുത്തി. ഡാറ്റാബേസുകൾ ഇനി കോളങ്ങളിലും വരികളിലും മാത്രമല്ല വിവരങ്ങൾ സംഭരിക്കുന്നത്. പല തരത്തിലുമുള്ള വിവരങ്ങൾ, വീഡിയോ ആയും ചിത്രങ്ങളായും ഓഡിയോ ആയും ഉയർന്ന വേഗതയിലും വലിയ അളവിലും സംഭരിക്കപ്പെടുന്നുണ്ട്. അതിനാൽ, ഡാറ്റാ ജനറേഷൻ മേഖലയിലെ ഈ മുന്നേറ്റം ഡാറ്റാബേസ് ഡെവലപ്പർമാർക്കും കൂടുതൽ പ്രാധാന്യം നൽകാൻ തുടങ്ങി. ഡാറ്റകൾ സംഭരിക്കുകയും ഡാറ്റാ മൈനിംഗ് പ്രവർത്തനങ്ങൾ നടത്തുകയും ചെയ്യുന്ന ഏതൊരു സ്ഥാപനത്തിന്റെയും ഹൃദയമാണ് ഡേറ്റാബേസ് ഡെവലപ്പർമാർ.\nഏതൊരു സ്ഥാപനത്തിന്റെയും ഡാറ്റാ മാനേജ്മെന്റിൽ രണ്ട് പ്രധാന റോളുകളാണുള്ളത്. ഡാറ്റാബേസ് ഡെവലപ്പർ, ഡാറ്റാബേസ് അഡ്മിനിസ്ട്രേഷൻ. എന്നാൽ ചിലപ്പോൾ, ചെറിയ ബഡ്ജറ്റുകളും കുറഞ്ഞ ഡാറ്റാബേസുകളുമുള്ള സ്ഥാപനങ്ങൾ ഈ രണ്ട് റോളുകളും ഒന്നായി ചുരുക്കാറുണ്ട്. ഡാറ്റാബേസ് ഡെവലപ്പർ എന്ന റോളിനെക്കുറിച്ച് കൂടുതൽ അറിയാൻ ഈ ലേഖനം നിങ്ങളെ സഹായിക്കും. കൂടാതെ ഈ മേഖലയിൽ കരിയർ ആരംഭിക്കാൻ ഒരുങ്ങുന്നവർക്കും ഇത് സഹായകമാകും. ഒരു ഡേറ്റാ ബേസ് ഡെവലപ്പറുടെ ഉത്തരവാദിത്തങ്ങൾ, വിദ്യാഭ്യാസ പശ്ചാത്തലം, ഡിബി ഡെവലപ്പർ കരിയർ എന്നിവയെക്കുറിച്ച് കൂടുതൽ അറിയാൻ വായിക്കുക.\nഡാറ്റാബേസ് ഡെവലപ്പർമാരുടെ പ്രധാന ഉത്തരവാദിത്തങ്ങൾ?\nഡാറ്റാബേസ് ഡെവലപ്പർമാർ ഡാറ്റാബേസ് ഡിസൈനർമാർ അല്ലെങ്കിൽ ഡാറ്റാബേസ് പ്രോഗ്രാമർമാർ എന്നും അറിയപ്പെടുന്നു. പുതിയ ഡാറ്റാബേസുകൾ രൂപകൽപ്പന ചെയ്യുന്നതിനും സൃഷ്ടിക്കുന്നതിനും പ്രോഗ്രാം ചെയ്യുന്നതിനും പ്ലാറ്റ്‌ഫോം അപ്‌ഡേറ്റുകൾക്കായി നിലവിലുള്ളവ പരിഷ്‌ക്കരിക്കുന്നതിനുമുള്ള ഉത്തരവാദിത്തം ഇവർക്കാണ്. കൂടാതെ, ഓർഗനൈസേഷനും ക്ലയന്റിനുമുള്ള മികച്ച ഡാറ്റാബേസ് മാനേജ്മെന്റ് സിസ്റ്റങ്ങൾ കൈകാര്യം ചെയ്യുന്നതും ഡാറ്റാബേസ് പ്രോഗ്രാമുകളുടെ കാര്യക്ഷമതയും പ്രകടനവും പരിശോധിക്കുന്നതും പ്രശ്നങ്ങൾ അല്ലെങ്കിൽ ബഗുകൾ ഉണ്ടെങ്കിൽ അവ പരിഹരിക്കുന്നതും ഇവരുടെ ജോലിയാണ്.\nഒരു ഡിബി ഡെവലപ്പർ എല്ലായ്പ്പോഴും ഒരു ഐടി പ്രൊഫഷണലായിരിക്കും. അവർ ഡാറ്റാബേസ് സാങ്കേതികവിദ്യകൾ പല തരത്തിൽ ദിവസവും കൈകാര്യം ചെയ്യുന്നവരാണ്. തങ്ങളുടെ സ്ഥാപനത്തിന്റെ ഡാറ്റാബേസ് ശ്രേണിയും പ്രവർത്തനങ്ങളും മെച്ചപ്പെടുത്തുന്നതിലും വിപുലീകരിക്കുന്നതിലുമായിരിക്കും ഇവർ ശ്രദ്ധ കേന്ദ്രീകരിക്കുക.\nഒരു ഡാറ്റാബേസ് ഡെവലപ്പറുടെ പ്രധാന ഉത്തരവാദിത്തങ്ങൾ-\n• ഡാറ്റാബേസ് മാനേജ്മെന്റ് സിസ്റ്റങ്ങൾ രൂപകൽപ്പന ചെയ്യുക\n• ഡാറ്റാബേസ് ഡോക്യുമെന്റേഷൻ സൃഷ്ടിക്കുക. അവ അപ്ഡേറ്റ് ചെയ്യുക.\n• പ്രോജക്റ്റ് സ്പെസിഫിക്കേഷനുകൾ വിശകലനം ചെയ്യുകയും പുതിയ സവിശേഷതകൾ വികസിപ്പിക്കുകയും ചെയ്യുക.\n• കമ്പ്യൂട്ടർ സോഫ്‌റ്റ്‌വെയറും ഹാർഡ്‌വെയറും ഉപയോഗിച്ച് പ്രോഗ്രാമിംഗ് കോഡ് തയ്യാറാക്കുകയും പരിഷ്‌ക്കരിക്കുകയും ചെയ്യുക\n• പോരായ്മകൾ തിരുത്തുന്നതിനായി പ്രോഗ്രാം കോഡുകൾ പരിഷ്ക്കരിക്കുകയും ഡോക്യുമെന്റേഷൻ തയ്യാറാക്കുകയും ചെയ്യുക.\n• കോഡിലെ ബഗുകൾ തിരിച്ചറിയുകയും പരിഹാരങ്ങൾ കണ്ടെത്തുകയും ചെയ്യുക.\n• അനലിറ്റിക്കൽ, ടെസ്റ്റിംഗ് ടെക്നിക്കുകൾ ഉപയോഗിച്ച് പ്രശ്നങ്ങൾ പരിഹരിക്കുക.\n• ടെസ്റ്റിംഗ് മൊഡ്യൂളുകളും മൂല്യനിർണ്ണയ പ്രക്രിയകളും വികസിപ്പിക്കുക.\nഒരു ഡാറ്റാബേസ് ഡെവലപ്പർക്ക് തുടർച്ചയായി വികസിച്ചുകൊണ്ടിരിക്കുന്ന സാങ്കേതികവിദ്യകളെയും ട്രെൻഡുകളെയും നേരിടാൻ ആവശ്യമായ സ്കിൽസ് ഉണ്ടായിരിക്കണം. മാത്രമല്ല, കരിയറിനെ അടുത്ത ഘട്ടത്തിലേക്ക് കൊണ്ടുപോകാൻ ആഗ്രഹിക്കുന്നവർക്ക് ഒരു ഫുൾ സ്റ്റാക്ക് ഡെവലപ്പറാകാൻ ഈ കഴിവുകൾ ആവശ്യമാണ്.\nഒരു ഡാറ്റാബേസ് ഡെവലപ്പർ ആകാൻ ആവശ്യമായ യോഗ്യതകളും കഴിവുകളും?\nഔപചാരിക യോഗ്യതകൾ ഉള്ളവർക്കും ഇല്ലാത്തവർക്കും ഒരു ഡാറ്റാബേസ് ഡെവലപ്പർ എന്ന നിലയിൽ വിജയകരമായ കരിയർ ഉണ്ടാക്കാം. എന്നിരുന്നാലും, പൊതുവെ, കമ്പ്യൂട്ടർ സയൻസിലോ മറ്റേതെങ്കിലും പ്രസക്തമായ മേഖലയിലോ ബിരുദമുള്ള ഉദ്യോഗാർത്ഥികളെയാണ് കമ്പനികൾ തിരഞ്ഞെടുക്കുക. എന്നാൽ വളരെ മികച്ച് ടെക്നിക്കൽ പരിജ്ഞാനം ഈ റോളിന് ആവശ്യമാണ്. ഒരു ഡാറ്റാബേസ് ഡെവലപ്പർക്ക് പ്രശ്‌നപരിഹാരം നടത്താനുള്ള കഴിവ്, അനലിറ്റിക്കൽ സ്കിൽസ് എന്നിവ ഉണ്ടായിരിക്കേണ്ടത് അത്യന്താപേക്ഷിതമാണ്. ഈ സാങ്കേതിക വൈദഗ്ധ്യത്തിന് പുറമേ, മറ്റേതൊരു പ്രൊഫൈലും പോലെ, ഒരു ഡിബി ഡെവലപ്പർക്ക് പ്രൊഫഷണൽ, വ്യക്തിഗത, പെരുമാറ്റ സവിശേഷതകളും ഉണ്ടായിരിക്കണം. ഒരു മികച്ച ടീം പ്ലെയറായിരിക്കണം. എന്നാൽ സ്വതന്ത്രമായി പ്രവർത്തിക്കാനും കഴിയണം.\nഒരു ഡിബി ഡെവലപ്പർ അറിഞ്ഞിരിക്കേണ്ട ചില അടിസ്ഥാന സ്കിൽസ് ഇവയാണ്:\n• SQL സെർവറുകൾ & ഒറാക്കിൾ ഡാറ്റാബേസുകളെക്കുറിച്ചുള്ള അറിവ്.\n• SQL, T-SQL, PL/SQL എന്നിവയെ കുറിച്ചുള്ള അറിവ്.\n• ഡാറ്റാബേസ് രൂപകൽപ്പനയിലും വികസനത്തിലുമുള്ള അനുഭവപരിചയം.\n• NoSQL പോലുള്ള നോൺ റിലേഷണൽ ഡാറ്റാബേസുകളെക്കുറിച്ചുള്ള അറിവ്.\n• വിൻഡോസ്, ലിനക്സ് തുടങ്ങിയ ഓപ്പറേറ്റിംഗ് സിസ്റ്റങ്ങളെ കുറിച്ചുള്ള അടിസ്ഥാന ധാരണ.\n• സിസ്റ്റം അനലൈസ് ചെയ്യാനുള്ള കഴിവ്\n• C++, Java, C# തുടങ്ങിയ വിവിധ പ്രോഗ്രാമിംഗ് ഭാഷകൾ അറിഞ്ഞിരിക്കണം\n• പൈത്തൺ, ജാവാസ്ക്രിപ്റ്റ്, പിഎച്ച്പി തുടങ്ങിയ വ്യത്യസ്ത സ്ക്രിപ്റ്റിംഗ് ഭാഷകളെക്കുറിച്ചുള്ള അറിവ്.\n• വെബ് സെർവറുകൾ, ഇന്റർഫേസുകൾ, ഐടി മാനേജ്മെന്റ്, ഐടി ടൂളുകൾ എന്നിവയെ കുറിച്ചുള്ള അറിവ്.\n• പ്രോജക്ട് മാനേജ്മെന്റ്, സിസ്റ്റം ഇന്റഗ്രേഷൻ, ക്വാളിറ്റി ടെസ്റ്റിങ് എന്നിവയിൽ അനുഭവപരിചയം.\nഡാറ്റാബേസ് ഡെവലപ്പർമാർക്ക് ഡിമാൻഡ് കൂടാനുള്ള കാരണങ്ങൾ\nഐടി, മാനേജ്‌മെന്റ്, ഹെൽത്ത്‌കെയർ തുടങ്ങിയ മേഖലകളിൽ ഡാറ്റാബേസ് ഡെവലപ്പർമാർ പ്രധാന പങ്ക് വഹിക്കുന്നുണ്ട്. ഇത്തരം സ്ഥാപനങ്ങളുടെ ഡാറ്റാ ഫയലുകൾ വളരെ വലുതാണ്. അതിനാൽ അവ സൂക്ഷിക്കുന്നതിലും പരിപാലിക്കുന്നതിലും പ്രത്യേക ശ്രദ്ധ ആവശ്യമാണ്. ഡാറ്റാബേസുകൾ ഈ ഡാറ്റകളുടെ ശേഖരണങ്ങളാണ്. ഡാറ്റാബേസ് ഡെവലപ്പർമാരാണ് ഈ ഡാറ്റാബേസുകളുടെ സൂത്രധാരന്മാർ. അതിനാൽ, ഡിബി ഡെവലപ്പർമാർ കമ്പ്യൂട്ടർ ഡാറ്റാബേസുകൾ സൃഷ്ടിക്കുകയും നിയന്ത്രിക്കുകയും ട്രബിൾഷൂട്ട് ചെയ്യുകയും വലിയ അളവിലുള്ള ഡാറ്റ പ്രോസസ്സ് ചെയ്യുകയും വേണം.\nഒരു ഡിബി ഡെവലപ്പറുടെ ശമ്പളവും ഭാവി അവസരങ്ങളും\nമിക്കവാറും എല്ലാ സ്ഥാപനങ്ങൾക്കും ഡാറ്റാബേസ് ഡെവലപ്പർമാരെ ആവശ്യമുണ്ട്. ഒരു ഡിബി ഡെവലപ്പറുടെ ശമ്പളം സ്ഥാപനത്തിന്റെ വലിപ്പവും ഉത്തരവാദിത്തങ്ങളും അനുസരിച്ച് വ്യത്യാസപ്പെടുന്നു. ഗ്ലാസ്ഡോർ (Glassdoor) റിപ്പോർട്ട് അനുസരിച്ച്, ഇന്ത്യയിലെ ഒരു ഡാറ്റാബേസ് ഡെവലപ്പറുടെ ശരാശരി ശമ്പളം പ്രതിവർഷം ആറ് ലക്ഷമാണ്. ഒരു ഡാറ്റാബേസ് ഡെവലപ്പർക്ക് സ്വയം സ്കിൽസ് വർദ്ധിപ്പിച്ച് ഡാറ്റാബേസ് എഞ്ചിനീയർ അല്ലെങ്കിൽ അനലിസ്റ്റ് പോലെയുള്ള സമാന തസ്തികകളിലേക്കും അപേക്ഷിക്കാം.\nലോകം ഡിജിറ്റൽ പരിവർത്തന ഘട്ടത്തിലായതിനാൽ ഡാറ്റാബേസ് ഡെവലപ്പർമാരുടെ കരിയർ വളരെ പ്രതീക്ഷ നൽകുന്നതാണ്. ഓൺലൈൻ ടൂളുകൾ, ട്യൂട്ടോറിയലുകൾ, വിവിധ പഠന പ്ലാറ്റ്‌ഫോമുകൾ എന്നിവയുടെ സഹായത്തോടെ ആർക്കും ഒരു ഡാറ്റാബേസ് ഡെവലപ്പർ എന്ന നിലയിൽ കരിയർ കെട്ടിപ്പടുക്കാം. ബ്യൂറോ ഓഫ് ലേബർ സ്റ്റാറ്റിസ്റ്റിക്സിന്റെ (BLS) റിപ്പോർട്ട് അനുസരിച്ച്, 2020-നും 2030-നും ഇടയിൽ ഡാറ്റാബേസ് ഡെവലപ്പർമാരുമായും അനുബന്ധ മേഖലകളുമായും ബന്ധപ്പെട്ട ജോലികൾ 8-10% ആയി ഉയരുമെന്ന് പ്രതീക്ഷിക്കുന്നു. അതിനാൽ, സാങ്കേതികവിദ്യയെ അടിസ്ഥാനമാക്കി സ്കിൽസ് വർദ്ധിപ്പിക്കുന്നവർക്ക് ഒരു മികച്ച തൊഴിൽ ഓപ്ഷനായിരിക്കും ഇത്.\nFirst published: June 12, 2022, 20:12 IST


കേബിള് ടിവി ഓഫീസ് കുത്തിതുറന്നു ഒരു ലക്ഷം രൂപയുടെ മോഷണം: പ്രതികള് അറസ്റ്റില്! | murder case accused arrested in robbery case - Malayalam Oneindia\nUpdated: Sat, Oct 13, 2018, 10:09 [IST]\nആലപ്പുഴ: പാതിരാത്രിയില് കേബിള് ടിവി ഓഫീസ് കുത്തിതുറന്നു ഒരു ലക്ഷം രൂപയുടെ മോഷണം നടത്തിയ മൂന്നുപേര് മണ്ണഞ്ചേരി പൊലീസിന്റെ പിടിയില്. സംഭവത്തിനു പിന്നില് കേബിള് ടിവി സ്ഥാപനങ്ങള് തമ്മിലുള്ള കിടമത്സരമെന്നു പൊലീസ് സംശയിക്കുന്നു. തിങ്കള് രാത്രി പാതിരപ്പള്ളിയിലെ സ്വകാര്യ കേബിള് ടിവിയുടെ ടെക്‌നിക്കല് റൂം കുത്തി തുറന്നു ഒരു ലക്ഷം രൂപ വിലയുള്ള ഇലക്ട്രോണിക്ക് ഉപകരണങ്ങള് മോഷണം നടത്തിയ മൂന്നു പേരെയാണ് അറസ്റ്റ് ചെയ്തത്. ആലപ്പുഴ പാലസ് വാര്‍ഡില് തേക്കേകുളമാക്കിയില് രാജ്കമല്(36), കലവൂര് പാറപ്പുറത്തുവെളി ബീനിഷ്(34), ആര്യാട് വ്യാസപുരം പക്ഷണമ്പലത്തുവെളി പ്രദീഷ്(32)എന്നിവരാണ് ചൊവ്വ രാത്രിയില് അറസ്റ്റ് ചെയ്തത്.3പേരും കേബിള് ടിവി രംഗത്ത് ജോലി ചെയ്യുന്നവരാണ്.\nനെഹ്‌റു ട്രോഫി ജലമേള നവംബര് 10ന്: വള്ളംകളിക്ക് സച്ചിന് എത്തില്ല, മുഖ്യമന്ത്രി മുഖ്യാതിഥിയാകും!\nപാതിരപ്പള്ളി ഭാഗത്ത് ദേശീയപാതയ്ക്കു സമീപമുള്ള സിസിടിവി ദൃശ്യങ്ങള് പരിശോധിക്കുകയും സംശയമുള്ളവരെ നിരീക്ഷിക്കുകയും ചെയ്തത് വഴിയാണ് പ്രതികള് പിടിയിലായത്. ആലപ്പുഴയില് വര്‍ഷങ്ങള്‍ക്കു മുന്‍പ് കേബിള് ടിവിക്കാരുടെ കിട മത്സരത്തിന്റെ ഭാഗമായി2യുവാക്കളെ തീകത്തിച്ചു കൊലപ്പെടുത്തിയ സംഭവം വരെയുണ്ടായിട്ടുണ്ട്. നഗരത്തിലും പരിസരങ്ങളിലും പരസ്പരം കേബിള് മുറിച്ചുകളയുന്ന സംഭവങ്ങളും ഉണ്ടാകാറുണ്ടെന്നു പൊലീസ് പറഞ്ഞു.\nമണ്ണഞ്ചേരി എസ്‌ഐ ലൈസാദ് മുഹമ്മദ്, എസ്പിഒ ബിജു.സി.ആര്, ബിജുമോന് എന്നിവര് ചേര്‍ന്നാണ് പ്രതികളെ പിടികൂടിയത്. പ്രതികള്3പേരും കേബിള് ടിവി രംഗത്ത് ജോലി ചെയ്യുന്നവരാണ്. പ്രതികളില് രാജ്കമലും ബിനീഷും മുന്‍പ് ഇതേ സ്ഥാപനത്തില് ജോലി ചെയ്തവരാണ്.4മാസങ്ങള്‍ക്കു മുന്‍പാണ് ഇവരെ\nഇവിടെ നിന്നും പിരിച്ചു വിട്ടിത്. രാജ്കമല് നോര്‍ത്ത് പൊലീസ് സ്‌റ്റേഷനിലെ വധശ്രമ കേസില് പ്രതിയാണ്. ആ കേസില് ഒളിവിലായിരിക്കെയാണ് മോഷണ കേസില് പിടികൂടുന്നത്. സ്ഥാപനത്തില് നിന്നു പിരിച്ചു വിട്ടതിലുള്ള വൈരാഗ്യവും ശമ്പളത്തെ ചൊല്ലിയുള്ള തര്‍ക്കവുമാണ് മോഷണത്തിനു പ്രേരിപ്പിച്ചെതെന്നാണ് അറിയുന്നത്. എന്നാല് സംഭവത്തിനു പിന്നില് കേബിള് ടിവി സ്ഥാപനങ്ങള് തമ്മിലുള്ള കിടമത്സരമാണോ എന്നും പൊലീസ് സംശയിക്കുന്നുണ്ട്.\nalappuzha robbery murder case police ആലപ്പുഴ മോഷണം കൊലപാതകം പ്രതി അറസ്റ്റ് പൊലീസ്\nmurder case accused arrested in robbery case


സംസ്ഥാനത്ത് ശനിയാഴ്ച വരെ ഒറ്റപ്പെട്ടയിടങ്ങളില് മഴക്കു സാധ്യത – Chandrika Daily\nBy web desk 1 Wednesday March 31, 2021 18:30 pm\nസംസ്ഥാനത്ത് ശനിയാഴ്ച വരെ ഒറ്റപ്പെട്ടയിടങ്ങളില് മഴക്കു സാധ്യത\nകേരള, കര്‍ണാടക, ലക്ഷദ്വീപ് തീരങ്ങളില് മത്സ്യബന്ധനത്തിന് തടസ്സമില്ല\nതെക്ക് കിഴക്കന് ബംഗാള് ഉള്‍ക്കടലില്, അന്തമാന് കടലില് ഈ വര്‍ഷത്തെ രണ്ടാമത്തെ ന്യൂനമര്‍ദ്ദം രൂപപ്പെട്ടു. അടുത്ത 48 മണിക്കൂറിനുള്ളില് ശക്തി പ്രാപിച്ച് തീവ്ര ന്യൂനമര്‍ദ്ദമാകാന് സാധ്യത. എന്നാല് ന്യൂനമര്‍ദ്ദ സ്വാധീനം കേരളത്തെ നേരിട്ട് ബാധിക്കില്ല.\nഅതേ സമയം സംസ്ഥാനത്ത് ശനിയാഴ്ച്ച വരെ ഒറ്റപ്പെട്ടയിടങ്ങളില് മഴയ്ക്ക് സാധ്യതയെന്ന് കേന്ദ്ര കാലാവസ്ഥ വകുപ്പ് മുന്നറിയിപ്പ് നല്‍കി. 30 മുതല് 40 കിമി വരെ വേഗതയില് വീശിയടിച്ചേക്കാവുന്ന കാറ്റിനും ഇടിമിന്നലോട് കൂടിയ മഴയ്ക്കുമാണ് സാധ്യത. ഉച്ചയ്ക്ക് രണ്ട് മുതല് രാത്രി പത്ത് മണിവരെയുള്ള സമയത്ത് ഇടിമിന്നല് സാധ്യത കൂടുതലാണ്. പൊതു ജനങ്ങള് ജാഗ്രത പാലിക്കണമെന്ന് സംസ്ഥാന ദുരന്തനിവാരണ അതോറിറ്റി നിര്‍ദ്ദേശം നല്‍കി.\nകേരള, കര്‍ണാടക, ലക്ഷദ്വീപ് തീരങ്ങളില് മത്സ്യബന്ധനത്തിന് തടസ്സമില്ല.


fake rtpcr test result മൂവാറ്റുപുഴ വ്യാജ ആര്.ടി.പി.സി.ആര് കേസ്; പ്രതിയുടെ ഹവാല ബന്ധം അന്വേഷിക്കുന്നു\nമൂവാറ്റുപുഴ വ്യാജ ആര്.ടി.പി.സി.ആര് കേസ്; പ്രതിയുടെ ഹവാല ബന്ധം അന്വേഷിക്കുന്നു\nമൂവാറ്റുപുഴ വ്യാജ ആര്.ടി.പി.സി.ആര് സര്‍ട്ടിഫിക്കറ്റ് കേസില് പ്രതിയുടെ ഹവാല ബന്ധം അന്വേഷിക്കാന് പൊലീസ്. ഇയാളില് നിന്നും കണക്കില് പെടാത്ത 8 ലക്ഷം രൂപ,5ലാപ്‌ടോപ്പുകള്, നോട്ടെണ്ണല് മെഷീന്, നിരവധി ആധാര് കാര്‍ഡുകള് തുടങ്ങിയവ പൊലീസ് പിടിച്ചിരുന്നു. ഇതില് ആധാര് കാര്‍ഡുകള് നിയമവിരുദ്ധ പ്രവര്‍ത്തനങ്ങള്‍ക്ക് വിനിയോഗിച്ചോയെന്നടക്കം അന്വേഷണം ഉണ്ടാകും.\nപ്രതി സന്‍ജീത് മൊണ്ഡല് നയിച്ചിരുന്നത് ആഢംബര ജീവിതമാണെന്ന് പൊലീസ് വ്യക്തമാക്കുന്നു. സന്‍ജീത് മൊണ്ഡലിന് ഹവാല ശൃംഖലയുമായി ബന്ധമുണ്ടെന്ന് അന്വേഷണ സംഘം സംശയിക്കുന്നു. ഇക്കാര്യം പരിശോധിക്കാന് പൊലീസ് തീരുമാനിച്ചിട്ടുണ്ട്.\nഅതേസമയം മൂവാറ്റുപുഴ കൂടാതെ എറണാകുളം, കോട്ടയം ജില്ലകളിലെ വിവിധയിടങ്ങളില് ഇയാള് വ്യാജ ആര്.ടി.പി.സി.ആര് സര്‍ട്ടിഫിക്കറ്റ് തയാറാക്കി നല്‍കിയതായി തെളിഞ്ഞിട്ടുണ്ട്. രഹസ്യാന്വേഷണ വിഭാഗം ഉദ്യോഗസ്ഥരും സന്‍ജീത് മൊണ്ഡലിനെ ചോദ്യം ചെയ്തു.\nRead more on: fake | hawala money | RTPCR TEST\nആർ ടി പി സി ആർ ടെസ്റ്റ് നിരക്ക് കുറച്ചതിനെതിരെ സ്വകാര്യ ലാബ് ഉടമകൾ ഹൈക്കോടതിയിൽ\nകൊടകര കുഴല്‍പ്പണ കവര്‍ച്ചാ കേസ്; ഒന്നാം പ്രതി റിമാന്‍ഡില്\nആര്‍ടിപിസിആര് പരിശോധന നിര്‍ത്തിവച്ച് ലാബുകള്\nആർടിപിസിആർ പരിശോധനാ നിരക്ക് കുറയ്ക്കാനുള്ള ഉത്തരവ് പുറത്തിറക്കി


By സ്പോർട്സ് ഡെസ്ക് • 05/11/2019 at 1:12PM\nഒരു കാലത്ത് സച്ചിന് ടെന്‍ഡുല്‍ക്കര് നേടിയ റെക്കോര്‍ഡുകള് എന്നെന്നും നിലനില്‍ക്കുമെന്ന് കരുതിയ ക്രിക്കറ്റ് ലോകത്തേക്ക് അതിവേഗം ഓടുന്ന റെക്കോര്‍ഡുകളുടെ ഒരു ബുള്ളറ്റ് ട്രെയിനായി വിരാട്.\nട്വിറ്ററില് വിരാട് കോഹ്ലിക്ക് ജന്‍മദിനാശംസകള് അര്‍പ്പിച്ചുകൊണ്ടുള്ള സന്ദേശങ്ങളില് പ്രധാനപ്പെട്ട ഒന്ന് ഇങ്ങനെ; 20 വര്‍ഷം മുമ്പ് നമുക്കൊരു ഫാബ്5ഉണ്ടായിരുന്നു. ആക്രമണകാരിയായ സെവാഗ്, പ്രതിരോധത്തിന്റെ അവസാനവാക്കായ രാഹുല് ദ്രാവിഡ്, ബാറ്റിങ് ദൈവമായ സച്ചിന് ടെന്‍ഡുല്‍ക്കര്, സ്വതസിദ്ധശൈലിയുടെ വി വി എസ് ലക്ഷ്മണ്, മുന്നില് നയിക്കുന്ന ക്യാപ്റ്റന് സൗരവ് ഗാംഗുലി. എന്നാല് ഇന്ന് എല്ലാത്തിനും പകരക്കാരനായി ഒരാള്. പേര് വിരാട് കോഹ്ലി.\nഇന്ത്യന് നായകന് വിരാട് കോഹ്ലിക്ക് ജന്‍മദിനാശംസകള് നേര്‍ന്ന് ക്രിക്കറ്റ് ലോകം. ഒരു കാലത്ത് സച്ചിന് ടെന്‍ഡുല്‍ക്കര് നേടിയ റെക്കോര്‍ഡുകള് എന്നെന്നും നിലനില്‍ക്കുമെന്ന് കരുതിയ ക്രിക്കറ്റ് ലോകത്തേക്ക് അതിവേഗം ഓടുന്ന റെക്കോര്‍ഡുകളുടെ ഒരു ബുള്ളറ്റ് ട്രെയിനായി വിരാട്. നിലവില് മൂന്ന് ഫോര്‍മാറ്റിലും ക്രിക്കറ്റിലെ ഏറ്റവും മികച്ച ബാറ്റ്‌സ്മാനാണ് അദ്ദേഹം ഇപ്പോള്. കളിക്കുന്ന ഓരോ മാച്ചിലും സെഞ്ച്വറിയ്‌ക്കൊപ്പം ഏതെങ്കിലും റെക്കോര്‍ഡുകളും അദ്ദേഹം തന്റെ പേരിലെഴുതിച്ചേര്‍ക്കുന്നു. സച്ചിന് ടെണ്ടുല്‍ക്കര്‍ക്ക് ശേഷം ഇന്ത്യന് ക്രിക്കറ്റ് ലോകം കണ്ട റെക്കോര്‍ഡുകളുടെ കളിക്കൂട്ടുകാരന് 31 വയസ് തികയുന്നു.\nമുന് ഇന്ത്യന് താരമായ മുഹമ്മദ് കൈഫ് ട്വിറ്ററില് കുറിച്ചതിങ്ങനെ. 2012 ല് ആര് സി ബിയില് കോഹ്ലിക്കൊപ്പം കളിക്കുമ്പോള് ഒന്നിച്ച് ബാഴ്‌സയുടെ കളി ഒന്നിച്ച് കാണാറുണ്ടായിരുന്നു. അന്ന് വിരാടില് ഒരുപാട് പ്രത്യേകതകളുണ്ടെന്ന് തോന്നിയിരുന്നെങ്കിലും ഇത്രയും വലിയ ഉയരത്തില് ഒരു ലെജന്‍ഡായി വളരുമെന്ന് കരുതിയിരുന്നില്ല.\nസേവാഗ്, ലക്ഷ്മണ് തുടങ്ങിയവരും ട്വീറ്റുകളുമായി പ്രിയതാരത്തിന് ജന്‍മദിനാശംസകള് നേര്‍ന്നിട്ടുണ്ട്.\nഇതിനൊപ്പം, കോഹ്ലി തന്റെ 15ാം വയസ്സില് എഴുതിയ ഒരു കുറിപ്പ് ആരാധകര്‍ക്കായി പോസ്റ്റ് ചെയ്തിട്ടുണ്ട്.\nശ്രീലങ്കക്കെതിരെ ധാംബുള്ളയില് 2008ലാണ് കോലി ഇന്ത്യക്കായി അന്താരാഷ്ട്ര ക്രിക്കറ്റില് അരങ്ങേറുന്നത്. 239 ഏകദിനങ്ങളും 82 ടെസ്റ്റ് മത്സരങ്ങളും 72 ടി20 മത്സരങ്ങളും ഇത് വരെയായി അദ്ദേഹം കളിച്ചിട്ടുണ്ട്. ഏറ്റവും വേഗത്തില് 20000 അന്താരാഷ്ട്രറണ്‍സ് നേടിയ അദ്ദേഹം, ഏറ്റവും കൂടുതല് ഡബിള് സെഞ്ച്വറികള് നേടിയ ക്യാപ്റ്റന്, ഐ സി സിയുടെ എല്ലാ പ്രധാന അവാര്‍ഡുകളും കരസ്ഥമാക്കിയ കളിക്കാരന് എന്നിങ്ങനെ നേടിയ നേട്ടങ്ങള് അനവധി.\nഏകദിനത്തിലെ റണ്‍വേട്ടയില് ഇന്ത്യക്കാരില് സച്ചിന് പിന്നില് അദ്ദേഹം രണ്ടാം സ്ഥാനത്താണ് ഇന്ന്. ഒരു കാലത്ത് അപ്രാപ്യമെന്ന് കരുതിയ ഏകദിന സെഞ്ച്വറികളുടെ കാര്യത്തില് ഇനി സച്ചിനെ മറികടക്കാന് വേണ്ടത് കേവലം ഏഴെണ്ണം മാത്രമാണ്.\nവിരാടിന് കൈയ്യടി; ഇതുകൊണ്ടൊക്കെയാണ് ക്രിക്കറ്റ് ജെന്റിൽമാൻസ് ഗെയിമാവുന്നത്!\nചൊറിയാൻ വന്നാൽ കേറി മാന്തും, നോട്ട് ബുക്കിൽ കുറിച്ച കണക്ക് വീട്ടി കോഹ്ലി; വൈറലായി വീഡിയോ\nഒന്നാമനായി വീണ്ടും കോഹ്ലി, ഇത് ക്യാപ്റ്റനും വൈസ് ക്യാപ്റ്റനും തമ്മിലുള്ള മത്സരം


വാട്ട്സാപ് ഗ്രൂപ്പിലൂടെ സാരി വിറ്റ് പ്രിയ സമ്പാദിക്കുന്നത് ലക്ഷങ്ങൾ\nYou are at:Home»Business»വാട്ട്സാപ് ഗ്രൂപ്പിലൂടെ സാരി വിറ്റ് പ്രിയ സമ്പാദിക്കുന്നത് ലക്ഷങ്ങൾ\nചെന്നൈ: വാട്ട്സപ് ഗ്രൂപ്പുകളിലൂടെ ബിസിനസ് ചെയ്ത് ലക്ഷങ്ങൾ നേടുന്ന ഈ വീട്ടമ്മ എല്ലാവർക്കും പ്രചോദനമാകുകയാണ്. ഷൺമുഖ പ്രിയ എന്ന ചെന്നൈ സ്വദേശിയാണ് ഈ യുവതി. പ്രിയ ഒരു ദിവസം 50 മുതൽ 80 വരെ സാരികൾ ഇങ്ങനെ വിൽക്കുന്നുണ്ട്. ചിലപ്പോൾ 100 ന് മുകളിലും.\n2014-ൽ ആണ് ഇത്തരമൊരാശയം മനസ്സിലെത്തിയത്. തുടക്കത്തിൽ 20 സാരികളാണ് പ്രീയ വിറ്റത്. സ്വന്തമായി സാരികൾ ഡിസൈൻ ചെയ്യുകയും അത് ഇന്ത്യയ്ക്കു പുറമേ യു.എസ്, യു.കെ, ഓസ്ട്രേ ലിയ തുടങ്ങിയ രാജ്യങ്ങളിൽ വിൽക്കുകയും ചെയ്യുന്നു. യുണീക് ത്രെഡ്സ് എന്നാണ് പ്രിയ തന്റെ കമ്പനിക്ക് പേരിട്ടിരിക്കുന്നത്. സാരികളുടെ മേന്മയിലും, വ്യത്യസ്തങ്ങളായ നിറത്തിലുമാണ് താൻ കൂടുതൽ ശ്രദ്ധ പതിപ്പിക്കുന്നതെന്ന് പ്രിയ പറയുന്നു.\nവീടുകൾതോറും കയറിയിറങ്ങി സാരി വിൽക്കുന്ന തന്റെ ഭർത്താവിന്റെ അമ്മയിൽ നിന്നാണ് പ്രിയയ്ക്ക് ഇങ്ങനെ ഒരാശയത്തെക്കുറിച്ച് ചിന്തിക്കുവാൻ പ്രചോദനം ലഭിച്ചത്. 2014-ൽ തന്റെ മകന് മൂന്ന് മാസം പ്രായമായപ്പോൾ അമ്മ മരിച്ചു. അതുകൊണ്ട് തന്നെ വീട്ടുകാര്യങ്ങൾ നോക്കാനായി പ്രിയയ്ക്ക് തന്റെ ജോലി ഉപേക്ഷിക്കേണ്ടി വന്നു. ഒരു വരുമാന മാർഗം എന്നോണമാണ് പ്രിയ ഈ സംരംഭത്തിന് തുടക്കം കുറിച്ചത്. പതുക്കെ ഈ സംരംഭം വളരാൻ തുടങ്ങി. ഇന്ന് 11 വാട്ട്സാപ്പ് ഗ്രൂപ്പുകൾ പ്രിയ കൈകാര്യം ചെയ്യുന്നു. കൂടാതെ ഒരു ഫെയ്സ്ബുക്ക് പേജും തുടങ്ങിയിട്ടുണ്ട്. എട്ടംഗങ്ങൾ ഈ സംരംഭത്തിന് പ്രിയയെ സഹായിക്കാനുണ്ട്.\nമാർക്കറ്റിൽ കടുത്ത മത്സരമാണ് നേരിടേണ്ടി വന്നിട്ടുള്ളത്. നല്ലൊരു ടീമിന്റെ സപ്പോർട്ടുള്ളതുകൊണ്ട് തനിക്ക് അധികം ബുദ്ധിമുട്ടില്ലാതെ വീടും, ബിസിനസും ഒരു പോലെ മുന്നോട്ട് കൊണ്ടു പോകാനാകുന്നുവെന്ന് പ്രിയ പറയുന്നു\nPrevious Articleശബരിമലയിൽ കൂടുതൽ വനഭൂമി നൽകാനാവില്ലെന്ന് കേന്ദ്രം\nNext Article കേരളത്തിന് കേന്ദ്രത്തിന്റെ പ്രളയാശ്വാസം


യൂറോപ്പില് ഏറ്റവും കുറഞ്ഞ കൂലി നല്‍കുന്ന രാജ്യങ്ങളിലൊന്ന് അയര്‍ലണ്ട്!Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nയൂറോപ്പില് ഏറ്റവും കുറഞ്ഞ കൂലി നല്‍കുന്ന രാജ്യങ്ങളിലൊന്ന് അയര്‍ലണ്ട്!\nഡബ്ലിന്:യൂറോപ്യന് യൂണിയനില്, ജോലിക്കാര്‍ക്ക് ഏറ്റവും കുറഞ്ഞ കൂലി നല്‍കുന്ന രാജ്യങ്ങളിലൊന്നാണ് അയര്‍ലണ്ട് എന്ന് രാജ്യത്തെ പ്രമുഖ തൊഴിലാളി സംഘടനയായ യൂണൈറ്റ് ദി യൂണിയന്. യൂറോപ്യന് യൂണിയനില് അംഗങ്ങളായ 15 രാജ്യങ്ങളില്, ഏറ്റവും കുറവ് കൂലി നല്‍കുന്നതില് അഞ്ചാം സ്ഥാനമാണ് അയര്‍ലണ്ടിന്. സ്വകാര്യ മേഖലയില് ജോലി ചെയ്യുന്നവരെയാണ് ഇത് കൂടുതലായും ബാധിക്കുന്നത്.\nഅതേസമയം ആളോഹരി വരുമാനത്തിന്റെ കാര്യത്തില് യൂറോപ്യന് യൂണിയനില് മൂന്നാം സ്ഥാനത്തുള്ള സമ്പദ് വ്യവസ്ഥയാണ് അയര്‍ലണ്ടിലേത് എന്നിരിക്കെയാണ് ഈ വിവരം പുറത്തുവരുന്നത്. എന്നാല് സമ്പദ് വ്യവസ്ഥയുടെ കാര്യത്തില് പിന്നില് നില്‍ക്കുന്ന രാജ്യങ്ങളായ ഓസ്‌ട്രേലിയ, ബെല്‍ജിയം, ഫിന്‍ലാന്‍ഡ് എന്നിവയെല്ലാം ജോലിക്കാര്‍ക്ക് അയര്‍ലണ്ട് നല്‍കുന്നതിനേക്കാള് വേതനം നല്‍കുന്നുണ്ട്. ശരാശരി കുറഞ്ഞ വേതനത്തിലും 24% കുറവാണ് അയര്‍ലണ്ടിലെ കൂലി എന്നും കണക്കുകള് തെളിയിക്കുന്നു.\nജലസേചനം, അഴുക്കുചാല് എന്നിവയുമായി ബന്ധപ്പെട്ട് ജോലി ചെയ്യുന്നവരുടെ വരുമാനം, യൂറോപ്യന് യൂണിയനിലെ ശരാശരിയെക്കാള് 30% താഴെയാണ് അയര്‍ലണ്ടില് എന്നും കണക്കുകള് കാണിക്കുന്നു.\nയൂറോസാറ്റ്, ഐഎംഎഫ്, ഒഇസിഡി തുടങ്ങിയവയില് നിന്നും ശേഖരിച്ച വിവരങ്ങള് അടിസ്ഥാനമാക്കിയാണ് യുണൈറ്റ് ദി യൂണിയന് ഈ കണക്കുകള് തയ്യാറാക്കിയിരിക്കുന്നത്.


കൂടുന്നു, ആപ്പ് നോക്കി കുഞ്ഞുങ്ങളെ വളർത്തുന്ന അമ്മമാർ | 70 percent mothers in India use smartphone for parenting | Parenting\nകൂടുന്നു, ആപ്പ് നോക്കി കുഞ്ഞുങ്ങളെ വളർത്തുന്ന അമ്മമാർ\nകുഞ്ഞുങ്ങള്‍ക്ക് ഒരു കാരണവശാലും സ്മാർട് ഫോണ് കളിക്കാൻ നൽകരുത്. പല തവണ പറഞ്ഞു കേട്ടതാണെങ്കിലും മിക്ക മാതാപിതാക്കളും സൗകര്യപൂർവം ഇത് അവഗണിക്കുകയാണ് പതിവ്. എന്തിനും ഏതിനും കുട്ടികൾക്ക് മൊബൈൽ ഫോണും ടാബ്‌ലറ്റുമൊക്കെ ആവശ്യമാണ്. കുട്ടികളുടെ കയ്യിൽ സ്മാർട്ഫോൺ നൽകുമ്പോൾ ലഹരിയുടെ ആദ്യപാഠമാണ് നാം അവരെ പഠിപ്പിക്കുന്നത്. കുട്ടികൾക്ക് മൊബൈൽ ഫോണിന്റെ ഉപയോഗം വളരെയേറെ ദോഷകരമാണെന്ന് നമുക്കെല്ലാം അറിയാം. എങ്കിലും എങ്ങനെയെങ്കിലും അൽപസമയം അടങ്ങിയിരിക്കട്ടെ എന്ന മനോഭാവമാണ് മിക്കവർക്കും.\nമൊബൈൽ ഉപയോഗം കുട്ടികളെ പലതരത്തിൽ ബാധിക്കുമെന്ന് പല പഠനങ്ങളും പറയുന്നു. ചെറിയ കുട്ടികളുടെ കൈയിൽപോലും ഇപ്പോൾ സ്മാർട് ഫോണുകൾ കളിക്കാൻ കൊടുക്കാറുണ്ട്. വിഡിയോ കാണാനും പാട്ടുകേൾക്കാനും ഗെയിം കളിക്കാനുമൊക്കയായി മാതാപിതാക്കൾ തന്നെയാണ് ഇവ കുഞ്ഞുങ്ങൾക്കു കൊടുക്കുന്നത്. എന്നാൽ ഇതെത്രമാത്രം ദോഷകരമാണെന്ന് പലർക്കും അറിയില്ല. ഇപ്പോഴിതാ അമ്മമാരുെട മൊബൈൽ ഉപയോഗത്തെക്കുറിച്ചു പുറത്തുവന്ന ഒരു പഠനം ചർച്ചയാകുകയാണ്.\nകുട്ടികളെ വളർത്താൻ ഇന്ത്യയിലെ 70% അമ്മമാരും മൊബൈൽ ഫോണിന്റെ സഹായം തേടുന്നുവെന്ന് കണക്കുകൾ പറയുന്നു. പത്ത് അമ്മമാരെ എടുത്താൽ എട്ടുപേരും കരുതുന്നത് മൊബൈൽഫോൺ പേരന്റിങ് കൂടുതൽ എളുപ്പമാക്കുന്നു എന്നാണ്. എന്നാൽ ഇതിൽ 38% അമ്മമാർ മാത്രമാണ് ഇങ്ങനെ ചെയ്യാൻ മറ്റുള്ളവർക്ക് ഉപദേശം നൽകുന്നത്. പേരന്റിങ്ങിന് ഇന്ത്യയിൽ മൊബൈൽ ഉപയോഗം കൂടിവരുന്നതായി യുഗവ് എന്ന സംഘടന നടത്തിയ പഠനം കണ്ടെത്തിയിരുന്നു. അമ്മമാർ കൂടുതലായി പേരന്റിങ് ആപ്പുകളെ ആശ്രയിക്കുന്നതായും ഇവർ കണ്ടെത്തി. സാധാരണ അമ്മമാർ കുട്ടികളെ നോക്കാൻ കുടുംബാംഗങ്ങളുടെയോ സുഹൃത്തുക്കളുടേയോ സഹായം തേടാറുണ്ട്. എന്നാൽ ഇപ്പോൾ പല അമ്മമാരും ഇതിന് ആപ്പുകളേയും ബ്ലോഗുകളേയും ഇതിനായി ആശ്രയിക്കുന്നത്രേ. 700 അമ്മമാരിലാണ് ഇവർ പഠനം നടത്തിയത്.\nടെക്നോളജിയുടെ സഹായം തേടുന്നുണ്ടെങ്കിലും സൈബർ ലോകത്ത് തങ്ങളുടെ കുട്ടികൾ വഴിതെറ്റുമോയെന്ന് പല അമ്മമാരും ഭയപ്പെടുന്നുമുണ്ട്.


ഈ കൊച്ചുമുറി ഒരു പ്രാര്ത്ഥനാലയമല്ല. ഓരോ നിമിഷവും പൊരുതാന് ഒരു ശത്രുവുണ്ട്. മനുഷ്യരാശിയുടെ ശത്രു. അതു കോവിഡാണ്. ഡോ. ആസാദ് എഴുതുന്നു മാരകമായ രോഗങ്ങള് ആത്മബോധം തിരിച്ചു തരും. എവിടെ നില്ക്കുന്നുവെന്ന, ചുറ്റുപാടും എന്തൊക്കെയെന്ന, സത്യത്തില് താനാരെന്ന പകിട്ടുകളില്ലാത്ത നേര്കാഴ്ച്ചയാണത്. വീട്ടില് അഥവാ ഒറ്റമുറിയില് ലോകം കുറുകിക്കൂടുന്ന നേരത്ത് നിറമോ ലിംഗമോ സമുദായമോ നമ്മെ അടയാളപ്പെടുത്തുന്നില്ല. വേര്തിരിക്കുന്നുമില്ല. ഭിത്തികള് ഭേദിച്ചു സര്വ്വ ലോകങ്ങളെയും സഹജീവികളെയും ഞാനാശ്ലേഷിക്കുന്നു. ഈ കൊച്ചുമുറി ഒരു പ്രാര്ത്ഥനാലയമല്ല. ഓരോ നിമിഷവും പൊരുതാന് ഒരു More\nഈ കൊച്ചുമുറി ഒരു പ്രാര്‍ത്ഥനാലയമല്ല. ഓരോ നിമിഷവും പൊരുതാന് ഒരു ശത്രുവുണ്ട്. മനുഷ്യരാശിയുടെ ശത്രു. അതു കോവിഡാണ്.\nമാരകമായ രോഗങ്ങള് ആത്മബോധം തിരിച്ചു തരും. എവിടെ നില്‍ക്കുന്നുവെന്ന, ചുറ്റുപാടും എന്തൊക്കെയെന്ന, സത്യത്തില് താനാരെന്ന പകിട്ടുകളില്ലാത്ത നേര്‍കാഴ്ച്ചയാണത്. വീട്ടില് അഥവാ ഒറ്റമുറിയില് ലോകം കുറുകിക്കൂടുന്ന നേരത്ത് നിറമോ ലിംഗമോ സമുദായമോ നമ്മെ അടയാളപ്പെടുത്തുന്നില്ല. വേര്‍തിരിക്കുന്നുമില്ല. ഭിത്തികള് ഭേദിച്ചു സര്‍വ്വ ലോകങ്ങളെയും സഹജീവികളെയും ഞാനാശ്ലേഷിക്കുന്നു.\nഈ കൊച്ചുമുറി ഒരു പ്രാര്‍ത്ഥനാലയമല്ല. ഓരോ നിമിഷവും പൊരുതാന് ഒരു ശത്രുവുണ്ട്. മനുഷ്യരാശിയുടെ ശത്രു. അതു കോവിഡാണ്. പോരാട്ടം കടുക്കുമ്പോള്, വൈറസ്സുകളെ വിരിയിച്ചു തുറന്നുവിട്ട താല്‍പ്പര്യങ്ങളെയാകെ ശത്രുപക്ഷത്തു കാണാം. യഥാര്‍ത്ഥത്തില് എനിക്കൊപ്പം ആരുണ്ടെന്ന്, ഏതേതു താല്‍പ്പര്യങ്ങളുണ്ടെന്ന് അതെനിക്കു കാണിച്ചു തരുന്നു.\nഎന്റെയറ എന്റെ രാഷ്ട്രം. ഞാനെന്റെ സൂക്ഷ്മ രാഷ്ട്രത്തിന്റെ മുന്‍നിര സൈനികന്. മാരക വൈറസ്സുകള് ഏതോ ജൈവായുധങ്ങളാവാം. പിറകില് അന്താരാഷ്ട്ര ഉപജാപങ്ങളുണ്ടാവാം. ഓരോ അണുവിലും പൊരുതി നില്‍ക്കണം. അതിനാല് ഈ ഒറ്റമുറിയിലെ വിപ്ലവം മനുഷ്യരാശിയുടെ അതിജീവനത്തിനുള്ളതാണ്.\nഅടിച്ചേല്‍പ്പിക്കപ്പെടുന്ന ഏകാന്തത അസഹ്യം. സ്വയം ഏറ്റെടുക്കുമ്പോള് അതു സമരമാകും. സഹനവും സമര്‍പ്പണവും അതിന്റെ രാഷ്ട്രീയ മുഖങ്ങള്. ‘അറിയപ്പെടാത്ത അനേകരോടുള്ള സാഹോദര്യം’ നിശബ്ദതയുടെയും അനിശ്ചിതത്വത്തിന്റെയും ഈ നാളുകളില് തളിര്‍ക്കും. എന്റെ മുറിയിലെ പുസ്തകങ്ങള് അറ്റുപോയ സംഭാഷണങ്ങളെ പൂരിപ്പിക്കുന്നു.\nകുഞ്ഞുസ്ക്രീനില് ആരൊക്കെയാണ് വരുന്നത്! തൊട്ടവീട്ടിലെ കൂട്ട്. നേരത്തേ പിരിഞ്ഞ സുഹൃത്ത്, വഴി മാറിയ സഖാവ്, ഒപ്പമുണ്ട് ചോംസ്കി, സിസെക്, റിസോ, പിണറായി, ശൈലജ പിന്നെ മരിച്ചുപോയ ഫിദെല്. മഹാമാരികളില്‍നിന്നു കഥകുറുക്കിയ എഴുത്തുകാര്. പ്ലേഗുകാലത്തെ രതികള്. കോളറാ കാലത്തെ പ്രണയങ്ങള്. അലയുന്ന അഭയാര്‍ത്ഥികള്. യുദ്ധമുഖത്തെ സാധാരണ മനുഷ്യര്. അടച്ചുപൂട്ടിയ തൊഴില്‍ശാലകള്. ഭക്ഷണവും മരുന്നുമായി വരുന്ന സന്നദ്ധ പ്രവര്‍ത്തകര്. ഞാന് ഒറ്റയ്ക്കല്ല. ഈ യുദ്ധം ഒരേകാംഗ ധ്യാന നാടകവുമല്ല!\nഎല്ലാ വെച്ചുകെട്ടലുകളും പൊഴിച്ച് ജീവിതം അതിന്റെ പച്ചയില് തെളിയുകയാണ്. ഈ നിമിഷം അപൂര്‍വ്വമായ കണ്ടെത്തലാണ്. എനിക്കിപ്പോള് എന്നെയും ലോകത്തെയും വേറെയൊരു രീതിയില് കാണാനാവുന്നുണ്ട്. ഉരിഞ്ഞ വസ്ത്രങ്ങളെല്ലാം കത്തിച്ചുകളഞ്ഞ് ഞാനിപ്പോള് തീര്‍ത്തും നഗ്നനായിരിക്കുന്നു. ഇനിയേതു വസ്ത്രമെന്ന് ഈ യുദ്ധത്തിന്റെ വിജയം നിശ്ചയിക്കട്ടെ.


Malayalam news || വാഹന പണിമുടക്കില് സംസ്ഥാനം നിശ്ചലം\nവാഹന പണിമുടക്കില് സംസ്ഥാനം നിശ്ചലം\nഇന്ധനവില വര്‍ധയില് പ്രതിഷേധിച്ച് മോട്ടോര് വ്യവസായ സംരക്ഷണ സമിതി പ്രഖ്യാപിച്ച 12 മണിക്കൂര് വാഹന പണിമുടക്ക് ആരംഭിച്ചു. രാവിലെ ആറുമുതല് വൈകിട്ട് ആറുവരെയാണ് സമരം. സ്വകാര്യബസ് ഓണേഴ്‌സ് അസോസിയേഷനും ഓട്ടോറിക്ഷ ടാക്‌സി സര്‍വീസുകളും പണിമുടക്കിനെ അനുകൂലിക്കുന്നുണ്ട്. വാഹനങ്ങളൊന്നും നിരത്തിലിറങ്ങിയില്ല. അതേസമയം സ്വകാര്യ വാഹനങ്ങള് ഓടുന്നുണ്ട്. കെഎസ്‌ആര്‍ടിസിയിലെ തൊഴിലാളി സംഘടനാ പ്രതിനിധികളുമായി മുഖ്യമന്ത്രി ചര്‍ച്ച നടത്തിയെങ്കിലും പരാജയപ്പെട്ടിരുന്നു. സമരം തുടങ്ങി നാലുമണിക്കൂര് പിന്നിട്ടപ്പോഴേക്കും സമരം പൂര്‍ണമാണെന്നാണ് റിപ്പോര്‍ട്ട്. നിരത്തിലിറക്കുന്ന സ്വകാര്യവാഹനങ്ങള് തടയില്ലെന്നു സമിതി ഭാരവാഹികള് നേരത്തെ അറിയിച്ചിരുന്നു. സമരം വിവിധ ഓഫിസുകളുടെ പ്രവര്‍ത്തനങ്ങളെയും ബാധിച്ചു. പല സ്ഥാപനങ്ങളിലും ഹാജര് കുറവാണ്.


Tovino Thomas about social media troll - Malayalam Filmibeat\n| Published: Sunday, March 5, 2017, 11:35 [IST]\nവില്ലന് വേഷത്തിലൂടെ മലയാള സിനിമയിലെത്തി ഇപ്പോള് മലയാള സിനിമയിലെ യുവ സൂപ്പര്‍സ്റ്റാറായി വളര്‍ന്നുകൊണ്ടിരിയ്ക്കുകയാണ് ടൊവിനോ തോമസ്. ഏറ്റവുമൊടുവില് റിലീസ് ചെയ്ത ഒരു മെക്‌സിക്കന് അപാരത എന്ന ചിത്രം മെഗാസ്റ്റാറിന്റെ പോലും കലക്ഷന് റെക്കോഡ് ബേധിച്ചുകൊണ്ടാണ് ആദ്യ ദിവസം പിന്നിട്ടത്.\nഇപ്പോള് ടൊവിനോ തോമസിന് മലയാളത്തില് ഒരുപാട് ആരാധകരുണ്ട്. എന്നാല് ഈ ആരാധകരുടെയൊക്കെ ക്രൂരമായ ട്രോളുകള്‍ക്ക് മുമ്പില് നിസ്സഹായനായി നില്‍ക്കേണ്ടി വന്നപ്പോള് കരഞ്ഞുപോയ അനുഭവങ്ങള് ഉണ്ടായിട്ടുണ്ട് എന്ന് ക്ലോസ് എന്‍കൗണ്ടറില് സംസാരിക്കവെ ടൊവിനോ തോമസ് വെളിപ്പെടുത്തുകയുണ്ടായി. ആരാധകരോട് ടൊവിനോ തോമസിന് എന്താണ് പറയാനുള്ളത് എന്ന് നോക്കാം...\nഎന്നെ പൊക്കിപ്പറയാന് വേണ്ടിയാണെങ്കില് പോലും, എന്റെ സുഹൃത്തുക്കളെയും സഹപ്രവര്‍ത്തകരെയും തരംതാഴ്ത്തുന്നവരോട് എനിക്ക് പ്രത്യേകിച്ച് ഒരു സ്‌നേഹവും ഉണ്ടായിട്ടില്ല. ഇത്തരം ട്രോളുകള് എന്നെയും തുടക്കകാലത്ത് കരയിപ്പിച്ചിട്ടുണ്ട്. അതൊരിക്കലും എന്നെ ട്രോളിയത് കൊണ്ടല്ല, മറിച്ച് അവരുടെ ട്രോളുകള്‍ക്ക് മറുപടി കൊടുക്കാന് കഴിയുന്നില്ലല്ലോ എന്നാലോചിച്ചിട്ടാണ്. എന്നാല് ഇപ്പോള് ട്രോളന്മാര്‍ക്ക് മറുപടി കൊടുക്കാന് ഞാന് പ്രാപ്തനായി എന്ന് ടൊവിനോ പറയുന്നു.\nഇപ്പോള് എന്നെ ഒരുപാട് ആളുകള്‍ക്ക് ഇഷ്ടമാണ്. ചുരുങ്ങിയത് ഒരു ഇരുപത് ലക്ഷം പേര്‍ക്ക് എന്നെ ഇഷ്ടമാണെന്ന് വിചാരിയ്ക്കുക. എന്നാല് ഫാന്‍സ് എന്ന് പറഞ്ഞ് എന്നെ ഭയങ്കരമായി ആരാധിയ്ക്കുന്നവര് ഒരു അമ്പതിനായിരമോ, ഒരു ലക്ഷമോ മാത്രമേ ഉണ്ടാവൂ. ഇരുപത് ലക്ഷം പേരുടെ സ്‌നേഹം ഞാനെന്തിനാണ് അമ്പതിനായിരം മാത്രമുള്ളവര്‍ക്ക് തീറെഴുതിക്കൊടുക്കുന്നത്. എല്ലാവരും സ്‌നേഹിക്കട്ടെ. സ്‌നേഹിക്കപ്പെടാനാണ് ചെറുപ്പം മുതലേ എനിക്കാഗ്രഹം എന്ന് ടൊവിനോ പറഞ്ഞു.\nനായകന്റെ ഹീറോയിസമല്ല സിനിമ\nസിനിമ വിജയിക്കാന് കാരണം നായകന്റെ ഹീറോയിസം അല്ല എന്ന് ടൊവിനോ തോമസ് പറയുന്നു. മെക്‌സിക്കന് അപാരതയ്‌ക്കൊപ്പം റിലീസ് ചെയ്ത അങ്കമാലി ഡയറിലീസില് എല്ലാവരും പുതുമുഖങ്ങളാണ്. എന്നിട്ടും സിനിമ വിജയിച്ചു. ഞാന് ഒരിക്കലും നായകന് പ്രാധാന്യമുള്ള സിനിമയേ ചെയ്യൂ എന്ന് നിര്‍ബന്ധമില്ല. ഏതൊരു സിനിമയാണെങ്കിലും ആ സിനിമ എന്നെ അത്ഭുതപ്പെടുത്തുന്നതായിരിക്കണം എന്നതാണ് പ്രധാനം.\nഎനിക്ക് രാഷ്ട്രീയ നിസപാടുണ്ട്\nഒരു മെക്‌സിക്കന് അപാരത എന്ന ചിത്രം അഭിനയിച്ചതുകൊണ്ട് ഞാനൊരു കമ്യൂണിസ്റ്റ് കാരന് ആകുന്നില്ല. ഞാന് അഭിനയിച്ചത് ഒരു സിനിമയിലാണ്. സിനിമയെ സിനിമയായി കാണുന്നവരാണ് മലയാളികള് എന്ന് ഞാന് വിശ്വസിയ്ക്കുന്നു. എനിക്ക് വ്യക്തമായ രാഷ്ട്രീയ നിലപാടുകളുണ്ട്. അത് പക്ഷെ ഒരു പാര്‍ട്ടിയുടെയും പ്രത്യാശാസ്ത്രം അനുസരിച്ചല്ല. എന്ത് വിവേചനങ്ങളെക്കാലും മനുഷ്യനെ വലുതായിക്കാണുന്നതാണ് എന്റെ രാഷ്ട്രീയം. അത്തരം കാഴ്ചപ്പാടുകള്‍ക്ക് കമ്യൂണിസവുമായി ബന്ധമുണ്ടായിരിക്കാം- ടൊവിനോ തോമസ് പറഞ്ഞു.\nRead more about: tovino thomas oru mexican aparatha malayalam film malayalam movie malayalam cinema ടൊവിനോ തോമസ് ഒരു മെക്‌സിക്കന് അപാരത മലയാളം സിനിമ\nTovino Thomas about social media troll\nStory first published: Sunday, March 5, 2017, 11:35 [IST]


മുഖ്യമന്ത്രിയുമായി നടത്തിയ ചര്‍ച്ച വിജയം: എന്‍ഡോസള്‍ഫാന് ദുരിതബാധിതരുടെ സമരം അവസാനിപ്പിച്ചു\nഅര്‍ഹരായ മുഴുവന് പേര്‍ക്കും നഷ്ടപരിഹാരം നല്‍കുമെന്ന് സര്‍ക്കാര് ഉറപ്പുനല്‍കി. 1905 പേര്‍ക്ക് നഷ്ടപരിഹാരം നല്‍കുന്നത് പരിഗണിക്കുമെന്നും സര്‍ക്കാര്.\n03 Feb, 2019 at 10:09 AM\nഎന്‍ഡോസള്‍ഫാന് ദുരിതബാധിതരുടെ സമരം അവസാനിപ്പിച്ചു. സമരസമിതി നേതാക്കള് മുഖ്യമന്ത്രിയുമായി നടത്തിയ ചര്‍ച്ച ഫലം കണ്ടതിനെ തുടര്‍ന്നാണ് തീരുമാനം. അര്‍ഹരായ മുഴുവന് പേര്‍ക്കും നഷ്ടപരിഹാരം നല്‍കുമെന്ന് സര്‍ക്കാര് ഉറപ്പുനല്‍കി. 1905 പേര്‍ക്ക് നഷ്ടപരിഹാരം നല്‍കുന്നത് പരിഗണിക്കുമെന്നും നഷ്ടപരിഹാരം നല്‍കുന്നതിന് അതിരുകള് ബാധകമാകില്ലെന്നും സര്‍ക്കാര് അറിയിച്ചു.\nറവന്യൂമന്ത്രിയുമായി നടത്തിയ ചര്‍ച്ചയിലെ ധാരണകള് നടപ്പാക്കും. മെഡിക്കല് ബോര്‍ഡ് ശുപാര്‍ശ ചെയ്തവരെ നേരിട്ടും മറ്റുള്ളവരെ വൈദ്യപരിശോധനയ്ക്ക് ശേഷവും പട്ടികയില് ഉള്‍പ്പെടുത്തും. തുടര്‍നടപടിക്ക് ജില്ലാ കലക്ടര്‍ക്ക് നിര്‍ദേശം നല്‍കുമെന്നും സര്‍ക്കാര് സമരസമിതി നേതാക്കള്‍ക്ക് ഉറപ്പുനല്‍കിയതിനെ തുടര്‍ന്നാണ് സമരം അവസാനിപ്പിക്കാന് ധാരണയായത്.\nസെക്രട്ടേറിയറ്റിന് മുന്നില് സമരം നടത്തുന്ന എന്‍ഡോസള്‍ഫാന് ദുരിതബാധിതര് മുഖ്യമന്ത്രിയുടെ വസതിയിലേക്ക് സങ്കടയാത്ര നടത്തിയിരുന്നു. ഇതിനിടയില് മുഖ്യമന്ത്രിയുടെ ഓഫീസ് ചര്‍ച്ചക്ക് സന്നദ്ധത അറിയിച്ച് രംഗത്തെത്തുകയായിരുന്നു.\nമുഖ്യമന്ത്രി നല്‍കിയ ഉറപ്പിന്റെ അടിസ്ഥാനത്തില് സമരം പിന്‍വലിക്കുകയാണെന്ന് സമരസമിതി അറിയിച്ചു. സമരത്തിന് പിന്തുണ നല്‍കിയ എല്ലാവര്‍ക്കും സാമൂഹ്യ പ്രവര്‍ത്തക ദയാബായിയും നന്ദി പറഞ്ഞു.\nഎൻഡോസൾഫാൻ പീഡിതജനകീയ മുന്നണി നടത്തിവന്ന സമരം അഞ്ചാം ദിവസമാണ് ഒത്തുതീർപ്പിലെത്തിയത്. റവന്യൂമന്ത്രിയുമായി നടത്തിയ ആദ്യഘട്ട ചർച്ച പരാജയപ്പെട്ടെങ്കിലും മുഖ്യമന്ത്രി ഇടപെട്ടതോടെ ചർച്ച ഫലം കണ്ടു. സമരം അവസാനിപ്പിക്കാൻ കഴിഞ്ഞത് സർക്കാരിനും ആശ്വാസമായി.\n¤അഞ്ച് ദിവസം നീണ്ട സമരം. ഓരോ ദിവസവും സംഭവബഹുലം. നിയമസഭയിൽ പോലും എൻഡോസൾഫാൻ ചർച്ചയായി. സമരത്തിന്റെ മൂന്നാം ദിനം സമരക്കാരുമായി ആദ്യ ചർച്ച. എന്നാൽ റവന്യു മന്ത്രി ഇ ചന്ദ്രശേഖരനും ആരോഗ്യ മന്ത്രി കെ.കെ.ശൈലജയും മുൻ കൈ എടുത്ത് നടത്തിയ ചർച്ച പരാജയം. പതിനൊന്ന് പഞ്ചായത്തിലെ ദുരന്തബാധിതർക്കേ സഹായം നൽകൂ എന്ന് സർക്കാരും അതു പോര ദുരന്തം ബാധിച്ച 27 പഞ്ചായത്തുകളിലുളള അർഹതപ്പെട്ടവർക്ക് സഹായം നൽകണമെന്ന് സമരസമിതിയും നിലപാടെടുത്തു.\nകുട്ടികളെ പ്രദർശിപ്പിച്ചുള്ള സമരത്തെ എതിർത്ത് ആരോഗ്യ മന്ത്രി സമരത്തിന്റെ നാലാം ദിനം വിവാദങ്ങൾക്ക് വീണ്ടും തിരികൊളുത്തി. സമരം കടുപ്പിക്കുന്നതിന്റെ ഭാഗമായി ഇന്ന് മുഖ്യമന്ത്രിയുടെ വസതിയിലേക്ക് സങ്കട യാത്രയും നടത്തി. കുട്ടികളെ എടുത്തുയർത്തി അമ്മമാർ നത്തിയ ഈ യാത്ര സർക്കാരിനെ ബാധിക്കുമെന്ന് മനസ്സിലായതോടെ മുഖ്യമന്ത്രിയുടെ ഓഫീസ് ഇടപ്പെട്ട് അനുരഞ്ജന ചർച്ച. സമരം വിജയത്തിലേക്കും സർക്കാർ ആശ്വാസത്തിലേക്കും.5ദിവസവും സമരത്തിനൊപ്പം നിന്ന ദയാബായി കൂടെ നിന്ന എല്ലാവർക്കും നിറഞ്ഞ കണ്ണുകളോടെ നന്ദി അർപ്പിച്ചു.


Mukkam Plus two student suicide | ജീവനൊടുക്കുന്നതിന് തലേന്നാൾ കുറിച്ചത് 'മരണം എത്ര സുന്ദരമെന്ന്'; പൊലീസ് കണ്ടെത്തിയ ഡയറി കുറിപ്പിൽ പെൺകുട്ടി എഴുതിയത് യുവാവുമായുള്ള പ്രണയം തുടങ്ങിയത് മുതലുള്ള വിവരങ്ങൾ; ആത്മഹത്യാ പ്രേരണക്കുറ്റം ചുമത്തി അറസ്റ്റ് ചെയ്ത റിനാസ് 15 ദിവസത്തേക്ക് റിമാൻഡിൽ; ഭീഷണിപ്പെടുത്തിയെന്ന സഹപാഠികളുടെ മൊഴി ശരിയെന്ന് തെളിഞ്ഞാൽ കാമുകന്റെ വീട്ടുകാരും കുടുങ്ങും; പ്ലസ് ടു വിദ്യാർത്ഥിനിയുടെ ആത്മഹത്യയിൽ നടുക്കം മാറാതെ മുക്കം നിവാസികൾ - MarunadanMalayalee.com\nDecember 14, 201908:47 PM IST Permalink\nകോഴിക്കോട്: മുക്കത്ത് ദളിത് പെൺകുട്ടി സ്‌കൂൾ യൂണിഫോമിൽ ആത്മഹത്യ ചെയ്ത സംഭവത്തിൽ മുഖ്യ തെളിവായി പൊലീസിന് ലളിബ്ച്ച ഡയറിയിൽ രേഖപ്പെടുത്തിയിരിക്കുന്നത് റിനാസുമായുള്ള പ്രണയത്തെ കുറിച്ച്. മരിക്കുന്നതിന് തൊട്ടു മുമ്പത്തെ ദിവസം എഴുതിയതെന്ന് കരുതുന്ന കുറിപ്പ് ഉൾപ്പെടെ 50 പേജുകളിലാണ് പെൺകുട്ടി യുവാവുമായുള്ള പ്രണയത്തെക്കുറിച്ച് രേഖപ്പെടുത്തിയിരിക്കുന്നത്. പെൺകുട്ടി മരിക്കുന്നതിന്റെ തലേ ദിവസം ഡയറിയിൽ കുറിച്ചത് 'മരണം എത്ര സുന്ദരം' എന്നാണ്. ഇതോടെ പെൺകുട്ടിയുടെ മരണത്തിൽ ഡയറിക്കുറിപ്പുകൾ നിർണ്ണായകമായി മാറിയേക്കും.\nഈ പുസ്തകത്തിലും കൈത്തണ്ടയിലും പെൺകുട്ടി യുവാവിന്റെ പേര് എഴുതിവെച്ചിട്ടുണ്ട്. 50 ഓളം പേജുകളിൽ പ്രണയം തുടങ്ങിയത് മുതലുള്ള വിവരങ്ങളാണ് പെൺകുട്ടി രേഖപ്പെടുത്തിയിരിക്കുന്നത്. മരണത്തിന്റെ തലേദിവസം എഴുതിയതെന്ന് കരുതുന്ന 'മരണം എത്ര സുന്ദരം' എന്ന കുറിപ്പും പൊലീസ് കണ്ടെത്തിയിട്ടുണ്ട്. ഇതെല്ലാം പെൺകുട്ടിയുടെ ആത്മഹത്യയിൽ ദുരൂഹത വർദ്ധിപ്പിക്കുന്നതാണ് എന്ന് പൊലീസ് പറയുന്നു.\nഅതേസമയം പെൺകുട്ടിയുമായി ബന്ധമുണ്ടെന്ന് കരുതുന്ന യുവാവിനെ പൊലീസ് അറസ്റ്റ് ചെയ്തിരുന്നു. പെൺകുട്ടിയുടെ ആൺസുഹൃത്ത് മുരിങ്ങം പുറായി സ്വദേശി റിനാസാണ് അറസ്റ്റിലായത്. ഇയാളെ കോടതി റിമാൻഡ് ചെയ്തു. ആത്മഹത്യ പ്രേരണ കുറ്റം ചുമത്തി അറസ്റ്റ് ചെയ്ത റിനാസിനെ 15 ദിവസത്തേക്കാണ് കോടതി റിമാൻഡ് ചെയ്തത്. യുവാവിന്റെ ഫോൺ പൊലീസ് വിശദമായി പരിശോധിച്ചു വരികയാണ്. യുവാവുമായി പെൺകുട്ടി ഒരു വർഷമായി അടുപ്പത്തിലായിരുന്നു എന്ന സഹപാഠികളുടെ മൊഴികൾ. ഇരുവരും തമ്മിൽ ബന്ധം ഉണ്ടായിരുന്നെന്നും ആത്മഹത്യ ചെയ്തതിന്റെ തലേ ദിവസം പെൺകുട്ടി യുവാവുമായി എവിടേയ്ക്കോ പോയിരുന്നെന്നും നേരത്തേ പെൺകുട്ടിയുടെ കൂട്ടുകാരികൾ പറഞ്ഞതായി റിപ്പോർട്ടുകൾ പുറത്തു വന്നിരുന്നു. അന്ന് പെൺകുട്ടി യൂണിഫോം അല്ലാതെ മറ്റൊരു വസ്ത്രവും ബാഗിൽ കരുതിയാണ് സ്‌കുളിൽ എത്തിയതെന്നാണ് സഹപാഠികൾ മൊഴി നൽകിയത്.\nഅതേസമയം പെൺകുട്ടിയെ യുവാവിന്റെ വീട്ടുകാർ നിരന്തരം ഫോണിൽ ഭീഷണിപ്പെടുത്തിയിരുന്നു. ഇതിൽ പെൺകുട്ടി സമ്മർദ്ദത്തിലായിരുന്നു എന്നും കൂട്ടുകാരികൾ പറഞ്ഞിരുന്നു. മതം മാറുന്നതിനെക്കുറിച്ച് പറയാറുണ്ടായിരുന്നെന്നും ഇനി യുവാവുമായി ഒരു ബന്ധത്തിനും ഇല്ലെന്നും പറഞ്ഞിരുന്നതായി ഇവർ പറയുന്നു. ബന്ധം പിരിയുന്ന ഘട്ടത്തിലാണ് ആത്മഹത്യയെന്നാണ് സംശയം. പ്രദേശവാസിയായ റിനാസിന്റെ മാനസിക പീഡനം കൊണ്ടാണ് മകൾ ആത്മഹത്യ ചെയ്തതെന്ന് പെൺകുട്ടിയുടെ കുടുംബം ആരോപിച്ചിരുന്നു.\nകഴിഞ്ഞ ചൊവ്വാഴ്ചയാണ് സ്‌കൂൾ വിട്ടുവന്ന പെൺകുട്ടി വീട്ടിൽ തൂങ്ങിമരിച്ചത്. അസ്വാഭാവിക മരണത്തിന് കേസെടുത്ത പൊലീസ് ആത്മഹത്യ പ്രേരണയ്ക്ക് തെളിവില്ല എന്ന നിലപാടിലായിരുന്നു. കുടുംബം എസ്‌പിക്കും കളക്ടർക്കും പരാതി നൽകിയതോടെയാണ് യുവാവിന്റെ അറസ്റ്റ് മുക്കം പൊലീസ് രേഖപ്പെടുത്തിയത്. പെൺകുട്ടിയുടെ അനുജനെ കൊന്നു കളയുമെന്ന് യുവാവ് ഭീഷണി മുഴക്കിയിരുന്നതായും മാതാവ് ആരോപിക്കുന്നു. റിനാസിന്റെ മാതാവും സഹോദരിയും ഭീഷണിപ്പെടുത്തിയിരുന്നു എന്ന് പെൺകുട്ടിയുടെ സഹോദരിയും പറഞ്ഞു.\nഅതേസമയം മരിക്കുന്നതിന് മുമ്പ് വരെ പെൺകുട്ടി യുവാവിനൊപ്പമായിരുന്നു എന്നതടക്കമുള്ള സാഹചര്യതെളിവുകൾ മുൻ നിർത്തിയാണ് കാരശ്ശേരി മുക്കം സ്വദേശിയായ യുവാവിനെ പിടികൂടിയിരിക്കുന്നത്. രണ്ടു ദിവസം മുമ്പാണ് സ്‌കൂൾ വിട്ടു വന്നതിന് പിന്നാലെ പ്ളസ് ടൂ വിദ്യാർത്ഥിനിയെ വീടിനുള്ളിൽ മരിച്ച നിലയിൽ കണ്ടെത്തിയത്. സ്‌കൂളിൽ എല്ലാ മേഖലയിലും മികവ് തെളിയിച്ചിരുന്ന പെൺകുട്ടിക്ക എന്തെങ്കിലൂം പ്രശ്നങ്ങൾ ഉള്ളതായി അറിയില്ലെന്നായിരുന്നു സ്‌കൂൾ അധികൃതർ പറഞ്ഞിരുന്നത്. നേരത്തേ പെൺകുട്ടിയുടെ മരണവുമായി യുവാവിന് ബന്ധമില്ലെന്ന നിലപാടാണ് ആദ്യം ലോക്കൽ പൊലീസ് സ്വീകരിച്ചത്. തുടർന്നായിരുന്നു പെൺകുട്ടിയുടെ മാതാവ് എസ്‌പിക്കും കളക്ടർക്കും പരാതി നൽകിയത്.\nദളിത് വിഭാഗത്തിൽപ്പെട്ട പെൺകുട്ടിയുമായുള്ള ബന്ധം റിനാസിന്റെ വീട്ടുകാർ എതിർത്തിരുന്നു. പക്ഷെ വിദേശത്ത് ജോലിയിലായിരുന്ന യുവാവ് ഫോൺവഴി ബന്ധം തുടർന്നു. ഇയാൾ നൽകിയ ഫോൺ വീട്ടുകാരറിയാതെ പെൺകുട്ടി ഉപയോഗിച്ച് വരികയായിരുന്നു. രണ്ടാഴ്ച മുൻപ് ഗൾഫിൽനിന്നും തിരിച്ചെത്തിയ റിനാസ് ഫോൺ തിരികെ വാങ്ങി. തങ്ങൾ പിരിയുകയാണെന്ന് സുഹൃത്തുകളോട് പറഞ്ഞതിന്റെ പിറ്റേന്നാണ് പെൺകുട്ടി ആത്മഹത്യ ചെയ്തത്. യുവാവിന്റെ കുടുംബത്തിൽ നിന്നുമുള്ള ഭീഷണിയിൽ മനംനൊന്താകാം ആത്മഹത്യ എന്നാണ് കുടുംബവും സഹപാഠികളും വിശ്വസിക്കുന്നത്. അതേസമയം തിങ്കളാഴ്ച കിട്ടുന്ന പോസ്റ്റ്‌മോർട്ടം റിപ്പോർട്ട് പരിശോധിച്ച് തുടർനടപടി എടുക്കുമെന്ന് പൊലീസ് പറഞ്ഞു.


റൈഡർ & ഗോർമാൻ ലണ്ടൻ UTEP മുൻ വേർഷൻ ഇൻ വേർഡ് വേൾഡ്, 11- ൽ X ഫ്രെയിംസ് | എൽ പാസോ ബാക്ക് ക്ലിനിക്ക് ® • 3-5-915\nസാൻ അന്റോണിയോ, ടെക്സാസ് - കെയ്റ്റ്ലിൻ റൈഡർ കരിയറിലെ ഏറ്റവും ഉയർന്ന രണ്ടാമത്തെ ഓവറാണ്. ടെയ്ലർ ക്രൗഹ്നൻ ഒരു കളിക്കാരനെ (കളിക്കാനാകാത്ത റൺസ്) കളിച്ചു. തിങ്കളാഴ്ച ഉച്ചകഴിഞ്ഞ് കർദ്ദിനാൾ സോഫ്റ്റ്ഫർ ഫീൽഡിൽ.\nദിനംപ്രതി (10-26) അവാർഡിനേറ്റ് വാക്കിനെതിരെ അവരുടെ രണ്ട് മത്സരങ്ങളെ പിരിച്ചുവിട്ടു (7- 29) കർദിനാൾമാർ ഗെയിം ഒരു ഗെയിം സ്വന്തമാക്കി- XX-5.\nസീസണിന്റെ 13 മൾട്ടി ഹിറ്റ് ഗെയിം റെക്കോർഡ് ചെയ്ത കോർട്ണി ക്ലേറ്റൺ, മൽസരത്തിൽ റൈഡർ സ്ഥാപിച്ച സിംഗിൾ സെറ്റ് സ്വന്തമാക്കി. ജൂനിയർ 2-1 മുനീർ മൈനറുകൾ കൊടുക്കാൻ സെൻട്രൽ സെഞ്ച്വറിയിൽ ഒരു പന്തിൽ രണ്ടുവട്ടം ഷൂട്ട് ചെയ്തു.\nരണ്ടാം പകുതിയിൽ മുന്നേറ്റത്തോടെ നടന്ന സ്കോറുകളിൽ ആറ് റണ്ണുകളിലായി ഏഴു റൺസെടുത്തു.\nരണ്ടാമത്തെ ഗോളിലൂടെ ലിൻഡ്സെ സോക്കലോസ്സ്കി ആദ്യ പിച്ചിൽ ടോസ് നേടി. ക്ലോട്ടൻ സോക്കോളോസിക്ക് വിരിയിക്കാനൊരിടത്ത് വലിച്ചുതീർത്തതിനു ശേഷം, 3-0- ന് ക്ലെയിം ചെയ്യുമ്പോൾ വലതുവശത്തെ ക്ലേട്ടൺ മൂന്നാം സ്ഥാനത്തേക്ക് എത്തി. റൈഡർ മറ്റൊരു ആർബിഐ രജിസ്റ്റർ ചെയ്തു, ക്ലെറ്റൺ നേടിയ ഒരു സിംഗിൾ റേറ്റിംഗ്.\nകോർട്ട്നി സ്മിത്തിനെ കിക്കി പെപ്പിക്ക് അടിത്തറയിട്ടുകൊണ്ട് ഒരു പിച്ച് പരിക്കേറ്റു. സ്മിത്തും റൈഡറും ഒരു ഇരട്ടി മോഷ്ടിച്ചു. തൊട്ടുമുൻപുള്ള രണ്ട് ഇരട്ടഡോളുകളോടെ പെപ്പി എട്ട് പോയിന്റ് നേടി.\nടെയ്ലർ സാർജന്റ് സഖ്യം കീഴടക്കി, മൂന്നാം സ്ഥാനത്തെത്തി. സാർജന്റ് രണ്ടാമത് മോഷ്ടിക്കാൻ പോയി. സാർജന്റ് മോഷ്ടിച്ച ശ്രമത്തിൽ ഫീൽഡർ പന്ത് അടിച്ചപ്പോൾ വീട്ടിൽ നിന്ന് പെപ്സി തോറ്റു. ക്രോസ്, ബ്ര്യ്യാന മൊളിന എന്നിവരാണ് പിന്നീടുള്ള കാൽവയ്പുകൾക്ക് എത്തുന്നത്. റിസർവ് ബാങ്കിനെ സോക്കോളാസ്കി, ക്ലേറ്റൻ എന്നിവർ റിവേഴ്സ് ഇൻ സ്കോളും 7-0 ക്ക് നൽകണം.\nഅഗാധമായ വാക്ക് താഴെയുള്ള സെക്കന്റിൽ ഒരു റൺസ് സ്കോർ ചെയ്യുകയും നാലാം സ്ഥാനത്ത് നാലാം സ്ഥാനത്തെത്തിക്കുകയും ചെയ്യും (9-3).\nഎന്നാൽ, റിവേഡർ അഞ്ചാം സ്ഥാനത്തേക്ക് പിന്തള്ളപ്പെട്ടു. സെഞ്ചുറിയിലെ രണ്ടാമത്തെ നീണ്ട പന്താണ് എൺപത്തിമൂന്നാം മിനിട്ട്. ഒരു ജോടി ബൌളർമാർക്ക് പിന്നാലെ സഗെന്റും സെഞ്ചുറിയും, ക്രോസിനും ഇരട്ട സെഞ്ചുറി നേടിയിരുന്നു. ആദ്യ റൺവേട്ടയിൽ സഗെത്തെറ്റ് എട്ട് റൺസ് ലീഡ് നേടാൻ വഴിയൊരുക്കി.\nഡോർമിലി റാമിരെസിന്റെ നേതൃത്വത്തിലുള്ള സിംഗിൾ ഗോഡ്മാൻ (1-1) അനുവദിച്ചു. എന്നാൽ മാർസെല ലോപസ്, ക്രിസ്റ്റി ട്രെവിനോ എന്നിവർ ഓരോരുത്തരും സ്മിത്ത് എത്തി. മത്സരം അവസാനിപ്പിക്കാൻ അലക്സ് അലൻസോ ഗ്രൌണ്ട് തുടങ്ങി.\n2017 ന്റെ ആദ്യ മത്സരം Groman, 84 കളികളിൽ ഒന്നും നടന്നിട്ടില്ല.\nറൈഡർ തന്റെ കരിയറിലെ ഏറ്റവും ഉയർന്ന നിലവാരത്തിൽ മുപ്പതുമുതൽ പതിനഞ്ചുവരെ പരിശ്രമത്തിനിടയാക്കി. സോക്കോളാസ്കി തന്റെ കരിയറിലെ ഏറ്റവും മികച്ച പ്രകടനം കാഴ്ച്ചവച്ചതാരവും, 3- നു വേണ്ടി-4ഗെയിം നേടി, സീസണിലെ നാലാം ആർബിഐയും റണ്ണടിച്ചു. റിപ്പബ്ളിക്കെതിരെ റിപ്പബ്ളിക്കെതിരെ റിട്ടേൺ കിരീടം നേടുമ്പോൾ, റിപ്പബ്ലിക്കൻ സ്ഥാനാർഥി റൈഡർ രണ്ടാം സ്ഥാനത്തെത്തി. ക്ലേറ്റൺ ഒരു ജോടി റെക്കോർഡ് നേടി, 3- നം-3പുറത്തേക്കൊഴുകുമ്പോൾ ആർപിഐയുടെ ഒരു ജോഡി കൂട്ടിച്ചേർത്തു. ക്ലേറ്റൻ ഇല്ല. പ്രോഗ്രാമിലെ എലി ടൈം ഹിറ്റ് ലിസ്റ്റിൽ (30) കേല ഓറഞ്ചർ ഉപയോഗിച്ച് 26. സഗെന്റും തന്റെ കരിയറിലെ ഏറ്റവും മികച്ച പ്രകടനമാണ് (2-1).\nഖനിത്തൊഴിലാളുകളിൽ നിന്ന് ഖനനം ചെയ്യാൻ കഴിയാത്തതിനാൽ കർദിനാൾമാർ രണ്ടാമത് നാലായി. റൈഡർ തന്റെ ടീമിലെ ബോർഡിൽ വെച്ച് സെൽഫ് ഫ്ളൈ സെന്ററിൽ പോയി ഏരിയൽ ബ്ലെയറാണ് നേടിക്കൊടുത്തത്. 4-1.\nആറാമത്തെ തവണ, മനുഷ്യാവതാരത്തിന് വീണ്ടും മടങ്ങാം.\nപിറ്റ് റണ്ണറായ ബ്രൈനിയ റെഡ് എന്ന പേരിൽ പ്ലേറ്റിലെ ആദ്യ മത്സരത്തിൽ ക്ലീറ്റൺ ഉപയോഗിച്ചു. എന്നാൽ ഖനിത്തൊഴിലാളികൾക്ക് ജോഡിക്കെഴുതിയ ജോന വേലാലിയയെ കണ്ടെത്താനായില്ല. ഒടുവിൽ ഒമ്പത് ബറ്ററുകളിലൂടെ ആദ്യ ആക്ഷൻ പ്രയത്നത്തിലെത്തി.\nബ്ലേറും ക്ലേറ്റണും ഖനിക്കെതിരായ രണ്ട് ഹിറ്റുകൾ മാത്രം.\nപ്രോഗ്രാം ചരിത്രത്തിൽ ആദ്യമായി WKU നെ ഹോസ്റ്റുചെയ്യുന്നതിനനുസരിച്ച് UTEP കോൺഫറൻസ് യു.എസ്.എസ് പ്രവർത്തനത്തിലേക്ക് മടങ്ങും. മിനിയേഴ്സ്, ലേഡി ടോപ്പേഴ്സ് എന്നിവർ ഇരട്ടപെട്ടറായിരിക്കും ഏപ്രിൽ 8ആരംഭിക്കുന്നു രാവിലെ 11 മണിഅതേസമയം ഞായറാഴ്ച ശ്രേണി അവസാനമായി ഒരു മണിക്കൂറിൽ ആരംഭിക്കുന്ന സമയം. WKU (1- 20, 20-C1 C-USA) കിഴക്കൻ ഡിവിഷനിൽ അഞ്ചാം സ്ഥാനത്ത് നിൽക്കുന്നു.\nഅടുത്തത്എൺപതാം പെയ്നിൽ വേദന\nമുമ്പത്തെ «ഒരു കാളിയുടെ മീറ്റ്: Marcela Carrillo


യുദ്ധം, മഹാമാരി, സമ്പദ്വ്യവസ്ഥ | Geojit Financial Services Blog\nHome Knowledge Bites Regional Language Articles യുദ്ധം, മഹാമാരി, സമ്പദ്വ്യവസ്ഥ\nരണ്ടാം ലോക മഹായുദ്ധത്തിനു ശേഷം ജപ്പാന്‍റെ സമ്പദ്വ്യവസ്ഥ പാടെ തകര്‍ന്നിരുന്നു. രാജ്യത്തെ പുനരുജ്ജീവിപ്പിക്കാന് അമേരിക്ക അടക്കമുള്ള രാജ്യങ്ങള് അന്ന് ജപ്പാന് സാമ്പത്തിക സഹായവുമായി എത്തിയെങ്കിലും ജപ്പാനിലെ ജനതയുടെ കഠിനാധ്വാനവും നിശ്ചയദാര്‍ഢ്യവുമാണ് അവരെ വറുതിയില് നിന്നും കരകയറാന് ഏറെ സഹായിച്ചത്. യുദ്ധം ജപ്പാനുമേല് അടിച്ചേല്‍പ്പിച്ച മാറ്റങ്ങള് പിന്നീട് അവരുടെ വളര്‍ച്ചയ്ക്ക് ആക്കം കൂട്ടുകയായിരുന്നു. അന്ന് അവര് നേരിട്ടിരുന്ന വെല്ലുവിളികള് പലതാണ്. അടിസ്ഥാന വികസനം, ആരോഗ്യം, തൊഴില് എന്നിങ്ങനെ. എന്നാല് അദ്ഭുതാവഹമായ വളര്‍ച്ചയാണ് യുദ്ധത്തിനുശേഷം ജപ്പാന് കൈവരിച്ചത്. 1945 മുതല് 1991 വരെ അഞ്ചു പതിറ്റാണ്ടുകള് നീണ്ടു നിന്ന അഭൂതപൂര്‍വമായ വളര്‍ച്ചമൂലം വികസിത രാജ്യങ്ങളായ ബ്രിട്ടണ്, അമേരിക്ക എന്നീ നാടുകളിലെ ആഭ്യന്തര വളര്‍ച്ചയെപ്പോലും പിന്തള്ളുന്ന രീതിയിലുള്ള വികസനം ജപ്പാന് കാഴ്ചവെച്ചു. 1991 ല് ജപ്പാന്‍റെ പ്രതിശീര്‍ഷ ആഭ്യന്തര ഉത്പാദനം ബ്രിട്ടന്‍റെ 120% ആയിരുന്നു.\nഈ വളര്‍ച്ചയ്ക്ക് ‘സാങ്കേതികവിദ്യ’യുടെ ഇറക്കുമതി ജപ്പാനെ വളരെയധികം സഹായിച്ചു. പരമ്പരാഗതമായി ജപ്പാനില് പിന്തുടര്‍ന്ന് പോന്നിരുന്ന പുരുഷമേധാവിത്വത്തിന്‍റെ രീതികളും തലമുറകളായി തൊഴില് ചെയ്യേണ്ടിവന്നിരുന്ന ചട്ടങ്ങളുമെല്ലാം തിരുത്തിയെഴുതി മാനവശേഷിയുടെ മികച്ച ഉപയോഗം സാധ്യമായത് യുദ്ധത്തിന് ശേഷമുള്ള അഴിച്ചുപണിയിലാണ്.\nപൗരډാരില് വൈദഗ്ധ്യം അനുസരിച്ച തൊഴില് തിരഞ്ഞെടുക്കാനുള്ള സ്വാതന്ത്ര്യവും പുതിയ തൊഴില് മേഖലകളുടെ ആവിര്‍ഭാവവും വളര്‍ച്ചയെ ത്വരിതപ്പെടുത്തി. അത് അങ്ങനെയാണ്. ഒരു വന് ദുരന്തത്തിനുശേഷം, പഴയ, കാലഹരണപ്പെട്ട നിയമങ്ങളും രീതികളും മാറ്റിയെഴുതപ്പെടും. ഭാവിയിലെ വളര്‍ച്ചയ്ക്ക് ഉതകുന്ന രീതിയിലുള്ള തീരുമാനങ്ങളും ചട്ടങ്ങളും രൂപപ്പെടും. ഒരുപക്ഷെ, ഒരു ദുരന്തം ഇല്ലായിരുന്നെങ്കില് കൈവരിച്ചേക്കുമായിരുന്നതിനേക്കാള് മികച്ച നേട്ടമായിരിക്കും എല്ലാം എല്ലാം നഷ്ടപെട്ടതിനു ശേഷം ഉണ്ടാകുന്നത്.\nഅതുതന്നെയാണ് ജപ്പാന്‍റെ കാര്യത്തിലും സംഭവിച്ചത്. പരമ്പരാഗതമായ രീതിയില് നിന്ന് മാറി സാങ്കേതികവിദ്യയുടെ ചിറകിലേറി ജപ്പാന് അതിവേഗം മുന്നോട്ടു കുതിച്ചു. അവിടുത്തെ ആളുകളുടെ നിശ്ചയദാര്‍ഢ്യവും തുണച്ചു. അന്ന് അങ്ങനെ ഒരു പതനം സംഭവിച്ചില്ലായിരുന്നെങ്കില് ഇന്ന് ജപ്പാന് ഒരു വികസിത രാജ്യമാകില്ലായിരുന്നു.\nഏതൊരു പതനത്തിനുശേഷവും ഒരു ഉയര്‍ത്തെഴുന്നേല്‍പ്പും അതിവേഗ വളര്‍ച്ചയും ഉണ്ടാകന് സാധ്യതയുണ്ടെങ്കില് അത് ഇത്തവണയും സംഭവിക്കും. കോവിഡ് മഹാമാരി ലോകരാജ്യങ്ങളെ എല്ലാം ഒരേപോലെ ബാധിച്ചു. ഓരോ രാജ്യങ്ങളുടെ സമ്പദ്വ്യവസ്ഥയും ഓരോ രീതിയിലാണ് കോവിഡ് മൂലമുണ്ടായിട്ടുള്ള മാറ്റങ്ങളെ നോക്കിക്കാണുന്നത്. കോവിഡ് നമ്മുടെ ജീവിതത്തോടുള്ള കാഴ്ചപ്പാടും, പ്രവര്‍ത്തന മേഖലകളെയും വരുമാന സ്രോതസ്സുകളെയും എല്ലാം കീഴ്മേല് മറിച്ചു. മുന്‍പ് അനാവശ്യമായി തോന്നിയ പലതും ഇന്ന് അത്യാവശ്യമായി മാറി. കോവിഡിനിടയില് ഇന്ത്യയുടെ ആഭ്യന്തര വളര്‍ച്ച കൂപ്പുകുത്തിയത് 25 ശതമാനത്തോളമാണ്. അത് പിന്നീട് -7 ശതമാനമായി കുറഞ്ഞു. അതിനുശേഷം വളര്‍ച്ചാനിരക്ക് ഉയര്‍ന്നത് 20 ശതമാനത്തോളമാണ്. പക്ഷെ ഈ നിരക്കുകളില് പ്രത്യേകിച്ച് കഴമ്പില്ല. പ്രധാനപ്പെട്ട വസ്തുത മാറുന്ന രീതികളാണ്. 76 വര്‍ഷം മുന്‍പ് ജപ്പാന്‍റെ കുതിപ്പിന് ആക്കമിട്ടത് സാങ്കേതികവിദ്യയാണെങ്കില് ഇന്നും ആ സ്ഥിതി വ്യത്യസ്തമല്ല. രണ്ടുപേര് തമ്മില് കാണുന്നതും സംസാരിക്കുന്നതും മുതല്, ലോജിസ്റ്റിക്സ്, പണമിടപാടുകള്, ഉല്‍പ്പാദനം, വില്പനരീതി എന്നിവയെല്ലാം അടിമുടി മാറി. മിക്കതും ത്വരിത ഗതിയിലായി. മുന്‍പ് ദിവസങ്ങള് എടുത്തിരുന്ന പ്രക്രിയയ്ക്ക് ഇന്ന് നിമിഷങ്ങള് മതി. ബിസിനസ്സ് സുഗമമാക്കാനും യാത്രകളും നേരിട്ടുള്ള കൂടിച്ചേരലുകളും കുറച്ചുകൊണ്ട് ചിലവ് കുറച്ച് കാര്യങ്ങള് നടത്താനുള്ള സാഹചര്യവും മിക്ക മേഖലകളിലും ഒരു നേട്ടമായി. ഇതെല്ലാം ഭാവിയില് മികച്ച വളര്‍ച്ചയ്ക്ക് കാരണമായിത്തീരും.\nവരും ദശകങ്ങളില് കൂടുതല് മാറ്റങ്ങള് ദൃശ്യമാകാന് സാധ്യതയുള്ളത് ഇതര ഊര്‍ജ്ജ സ്രോതസ്സുകള്, കലാവസ്ഥയ്ക്ക് ഹാനികരമല്ലാത്ത രീതിയില് വ്യവസായം ചെയ്യുന്നവര്‍ക്കുള്ള പ്രചോദനം, വിവരസാങ്കേതികവിദ്യയുടെ നവീന ഉപയോഗം, എന്നീ കാര്യങ്ങളിലായിരിക്കും. മഹാമാരി അറിഞ്ഞും അറിയാതെയും നമ്മുടെ ജീവിതത്തില് കൊണ്ടുവന്നിട്ടുള്ള മാറ്റവും അതിനോടനുബന്ധിച്ചു മാറപ്പെടുന്ന വ്യവസായ രീതികളും വരും ദശകങ്ങളില് ത്വരിത വളര്‍ച്ചയ്ക്ക് കാരണമാകും.\nനമ്മുടെ നിക്ഷേപങ്ങളിലും ഈ രീതിയിലുള്ള മാറ്റങ്ങള് അനിവാര്യമായി വരും. പരമ്പരാഗത വ്യവസായങ്ങളില് നിന്ന് മാറി വികസനോډുഖമായ രീതിയില് നിക്ഷേപങ്ങള് വിന്യസിക്കണം. ഇലക്ട്രിക് വാഹനങ്ങള്, ഓണ്‍ലൈന് ബിസിനസ്സ് എന്നിങ്ങനെ നൂതന മേഖലകള് കണ്ടെത്തേണ്ടിവരും.\nPrevious articleസാമ്പത്തിക സുരക്ഷയിലേക്ക് ഒരു ‘നിധ്യാരംഭം’\nNext articleവിപണി 60,000 കടന്നല്ലോ. എന്താ താങ്കളുടെ അഭിപ്രായം?


വായിച്ചു പഠിക്കാനായില്ലെങ്കില് കേട്ടുപഠിക്കും, കാഴ്ചാവൈകല്യമുള്ളവര്‍ക്ക് കൈത്താങ്ങുമായി 'അക്ഷരനാദം' | blind people| aksharanadam foundation\nSep 24, 2019, 05:09 PM IST\nവഴുതക്കാട് അന്ധവിദ്യാലയത്തിലെ കമ്പ്യൂട്ടര് ഇന്‍സ്ട്രക്ടറും കാഴ്ചാപരിമിതനുമായ എസ് എസ് രജനീഷിന്റേതാണ് ഈ ആശയം.\nദിനപത്രവായന, പി എസ് സി ഉള്‍പ്പെടെയുള്ള പരീക്ഷകള്‍ക്ക് തയ്യാറെടുക്കല്, ഏതെങ്കിലും വിഷയത്തിലെ റഫറന്‍സ് ഗ്രന്ഥങ്ങളില്‍നിന്ന് വിവരം ശേഖരിക്കല് അങ്ങനെ കാഴ്ചപരിമിതരായ വിദ്യാര്‍ഥികള്‍ക്കും വ്യക്തികള്‍ക്കും അപ്രാപ്യമായ ചില കാര്യങ്ങളുണ്ട്.\nഎന്നാല് ഇവയെ ഒക്കെ കാഴ്ചശക്തിക്ക് തകരാറില്ലാത്തവരുടെ സഹായത്തോടെ ഓഡിയോ രൂപത്തിലാക്കി ആവശ്യക്കാരിലേക്ക് സൗജന്യമായി എത്തിക്കുന്ന ഒരു വാട്ട്സ് ആപ്പ് കൂട്ടായ്മയുണ്ട് തിരുവനന്തപുരത്ത്. അക്ഷരനാദം ഫൗണ്ടേന് എന്നാണ് ഈ കൂട്ടായ്മയുടെ പേര്. വ്യാജ വാട്ട്സ് ആപ്പ് സന്ദേശങ്ങള് അക്രമസംഭവങ്ങള്‍ക്കു പോലും കാരണമാകുന്ന ഇക്കാലത്ത് വാട്ട്സ് ആപ്പ് എന്ന മീഡിയത്തെ ഏറ്റവും പ്രയോജനകരമായ രീതിയില് ഉപയോഗിക്കുകയാണ് ഇവര്.\nവഴുതക്കാട് അന്ധവിദ്യാലയത്തിലെ കമ്പ്യൂട്ടര് ഇന്‍സ്ട്രക്ടറും കാഴ്ചാപരിമിതനുമായ എസ് എസ് രജനീഷിന്റേതാണ് ഈ ആശയം. ഇതേ സ്‌കൂളിലെ പൂര്‍വവിദ്യാര്‍ഥി കൂടിയായ രജനീഷ്, വിഴിഞ്ഞം സ്വദേശിയാണ്. പത്തുവര്‍ഷമായി ഈ സ്‌കൂളില് ജോലി ചെയ്യുന്നു. അക്ഷരനാദം ഫൗണ്ടേഷന്റെ ചെയര്‍മാനും ഇദ്ദേഹമാണ്.\nഅക്ഷരനാദത്തിലേക്ക് കാര്യങ്ങള് വായിച്ച് റെക്കോഡ് ചെയ്ത് അയക്കാന് താല്‍പര്യമുള്ളവര്‍ക്കു വേണ്ടി ഒരു വാട്ട്സ് ആപ്പ് ഗ്രൂപ്പ് ഉണ്ടാക്കുകയാണ് രജനീഷ് ആദ്യം ചെയ്തത്. പിന്നീട് ശബ്ദസന്ദേശങ്ങള് അയക്കാന് താല്‍പര്യമുള്ളവരെ ഇതിലേക്ക് അംഗങ്ങളാക്കി.\nനിലവില് 80-85 അംഗങ്ങളാണ് അക്ഷരനാദം ഫൗണ്ടേഷന്റെ വാട്ട്സ് ആപ്പ് കൂട്ടായ്മയിലുള്ളത്. മുപ്പതോളം പേര് സ്ഥിരമായി വായിക്കുന്നുണ്ട്. പത്രം(ഇംഗ്ലീഷ്, മലയാളം), റഫറന്‍സ് പുസ്തകങ്ങള്, മത്സരപരീക്ഷകള്‍ക്ക് ആവശ്യമായ പാഠഭാഗങ്ങള്, മറ്റ് വിജ്ഞാനപ്രദമായ കാര്യങ്ങള് എന്നിവ വായിച്ച ശേഷം വാട്ട്സ് ആപ്പില് ശബ്ദസന്ദേശമായി അയക്കും. ഈ വിവരങ്ങള് എഡിറ്റ് ചെയ്ത് ആവശ്യക്കാര്‍ക്ക് നല്‍കുകയുമാണ് ചെയ്യുന്നത്.\nപ്രധാനമായും കാഴ്ചാപരിമിതരായ വിദ്യാര്‍ഥികളെയും മത്സരപരീക്ഷാര്‍ഥികളെയും ഉദ്ദേശിച്ചുള്ളതാണെങ്കിലും സാധാരണക്കാര്‍ക്കും ഇത് കൈമാറുന്നതില് യാതൊരു ബുദ്ധിമുട്ടുമില്ലെന്ന് രജനീഷ് പറയുന്നു. വിജ്ഞാനം ഒരാള്‍ക്കു വേണ്ടിയുള്ളതല്ല. കാഴ്ചാപരിമിതിയുള്ളവരിലേക്ക് കൂടുതല് ശ്രദ്ധ കേന്ദ്രീക്കരിക്കുന്നു എന്നുമാത്രം. വായിക്കാനും അറിയാനും പഠിക്കാനും താല്‍പര്യമുള്ള ആര്‍ക്കും ഇത് ഉപയോഗിക്കാം. പക്ഷെ ബിസിനസായി ഇതിനെ കാണരുതെന്ന അഭ്യര്‍ഥനയേ ഉള്ളൂ. അറിവ് സൗജന്യമായി പൊതുജനങ്ങളുമായി പങ്കുവെക്കണമെന്ന അങ്ങേയറ്റത്തെ ആഗ്രഹമാണ് ഫൗണ്ടേഷനുള്ളത്- രജനീഷ് കൂട്ടിച്ചേര്‍ക്കുന്നു.\n"സര്‍ക്കാര് ജോലികള്‍ക്കുള്ള പരീക്ഷകളില് കാഴ്ചാപരിമിതിയുള്ളവര്‍ക്ക് സ്‌ക്രൈബിന്റെ സഹായം ലഭ്യമാണ്. ഓഡിയോ രൂപത്തിലാക്കിയ വിവരങ്ങള് കേട്ട് പഠിച്ചെത്തുന്ന ആളുകള്‍ക്ക് ശരിയായ ഉത്തരങ്ങള് അതിവേഗം സ്‌ക്രൈബിന്റെ സഹായത്തോടെ രേഖപ്പെടുത്താന് സാധിക്കും. മാത്രവുമല്ല, വായിക്കുന്നതിനേക്കാള് കേട്ടുപഠിക്കുന്ന കാര്യങ്ങള് കുറച്ചുകൂടി ഓര്‍മയിലും നില്‍ക്കും", രജനീഷ് പറയുന്നു.\nരണ്ടുവര്‍ഷം മുമ്പാണ് അക്ഷരനാദം ഫൗണ്ടേഷന് പ്രവര്‍ത്തനം ആരംഭിച്ചത്. വഴുതക്കാട് അന്ധവിദ്യാലയത്തിലെ മുന് പ്രധാനാധ്യാപകന് കെ ആര് രഘുനാഥന് നായര്, വഴുതക്കാട് വിമന്‍സ് കോളേജിലെ സാമ്പത്തികശാസ്ത്രവിഭാഗം മേധാവി ഡോ, ഉമാജ്യോതി എന്നിവര് രക്ഷാധികാരികളും സ്വാതി തിരുനാള് സംഗീതകോളേജ് അധ്യാപിക സംഗീതാ എസ്, വഴുതക്കാട് അന്ധവിദ്യാലയത്തിലെ അധ്യാപകരായ സതീഷ് പി എസ്, ഹണി എ, പട്ടം സെന്റ് മേരീസ് സ്‌കൂള് അധ്യാപിക എലിസബത്ത് ഇടിക്കുള, തിരുവനന്തപുരം കാര്‍മല് സ്‌കൂള് അധ്യാപിക ബീനാ കുമാരി ഐ, രാമലക്ഷ്മി എന്നിവര് നിര്‍വാഹകസമിതി അംഗങ്ങളുമാണ്.\nഓഡിയോ രൂപത്തിലാക്കിയ പഠനസംബന്ധിയായ ഓഡിയോകള് കേരളത്തിലെ മറ്റു പതിമൂന്ന് അന്ധവിദ്യാലയങ്ങള്‍ക്കു കൂടി പങ്കുവെക്കാനുള്ള ഒരുക്കത്തിലാണ് അക്ഷരനാദം ഫൗണ്ടേഷന്. ഇതിനോടകം ഒരു സ്‌കൂളിന് നല്‍കിയും കഴിഞ്ഞു. ഓണാവധിക്കു ശേഷം ഇതുവരെ അക്ഷരനാദം ശേഖരിച്ച മുഴുവന് ഓഡിയോകളും ഡി വി ഡിയിലാക്കി സ്‌കൂളുകള്‍ക്ക് അയച്ചു നല്‍കാനാണ് തീരുമാനിച്ചിരിക്കുന്നത്. ഇനി കാഴ്ചപരിമിതിയില്ലാത്ത ആളുകള് ആവശ്യപ്പെട്ടാലും ഇവ കൈമാറാനും അക്ഷരനാദം തയ്യാറാണ്. അക്ഷരനാദത്തിന് സ്വന്തമായി ഒരു സെന്റര് തുടങ്ങാനും ഓഡിയോ റെക്കോഡിങ്ങിനു വേണ്ടി സ്റ്റുഡിയോ വേണമെന്നാണ് ഈ കൂട്ടായ്മയുടെ ആഗ്രഹം.\ncontent highlights: aksharanadam foundation\n15 ലക്ഷത്തിന് ഭൂമി വാങ്ങി ഫലവൃക്ഷങ്ങള് നട്ടുപിടിപ്പിച്ചു; കായ്കനികള് പക്ഷിമൃഗാദികള്‍ക്ക്\nചികിത്സാച്ചെലവ്, സഹോദരിയുടെ പഠനം... ഇപ്പോള് അഞ്ചുപവന് സ്വര്‍ണവും;വിഷ്ണുവിന് കരുത്തായി ചങ്ങാതിമാര്\nതിരഞ്ഞെടുപ്പില് തോറ്റു, നന്മയില് ജയിച്ചു; നിര്‍ധനകുടുംബത്തിന് വീടൊരുക്കാന് മുന്നിട്ടിറങ്ങി ഷാജി\nകോവിഡ് എഫ്.എല്.ടി.സിയിലെ നഴ്‌സാണ് ഷിനി; ഒപ്പം തെരുവിലുള്ളവര്‍ക്ക് അന്നദാതാവും


ആര്യൻ ഖാന് ഇന്നും ജാമ്യമില്ല; വാദംകേൾക്കൽ വ്യാഴാഴ്ച തുടരും\nമനോരമ ലേഖകൻ October 27, 2021 07:47 PM IST\nമുംബൈ∙ ലഹരിക്കേസിൽ പിടിയിലായ ആര്യൻ ഖാന്റെ ജാമ്യാപേക്ഷയിൽ വാദം കേൾക്കൽ ഇന്നും പൂർത്തിയായില്ല. ബോംബെ ഹൈക്കോടതിയിൽ വാദം കേൾക്കൽ നാളെയും തുടരും. ആര്യൻ ഖാൻ, അർബാസ് മർച്ചന്‍റ്, മുൺമുൺ ധമേച്ച എന്നിവരുടെ ജാമ്യാപേക്ഷയിലാണു കോടതി വാദം കേൾക്കുന്നത്. നാളെ ഉച്ചക്ക് 2.30ഓടെ വാദം പുനരാരംഭിക്കും. മുതിർന്ന അഭിഭാഷകൻ മുകുൾ റോഹത്ഗിയാണ് ആര്യൻ ഖാനു വേണ്ടി ഹാജരായത്.\nവ്യക്തമായ തെളിവുകളില്ലാതെയാണ് ആര്യന്റെ അറസ്റ്റെന്ന് റോഹത്ഗി കോടതിയിൽ പറഞ്ഞു. ആര്യന്റെ പക്കലിൽ നിന്ന് ഒന്നും കണ്ടെത്തിയിട്ടില്ല. കൃത്യമായ കാരണങ്ങൾ ഇല്ലാതെയാണ് അറസ്റ്റും ജാമ്യം നിഷേധിക്കലും. അറസ്റ്റു ചെയ്യപ്പെട്ട ഒരു വ്യക്തിയെ അറസ്റ്റിന്റെ കാരണം അറിയിക്കാതെ തടവിലിടാൻ കഴിയില്ല, അത്തരക്കാർക്ക് ഇഷ്ടമുള്ള ഒരു അഭിഭാഷകനെ സമീപിക്കാൻ അവകാശമുണ്ടെന്നും മുകുൾ റോഹത്ഗി പറഞ്ഞു.\nചില കേസുകളിൽ അറസ്റ്റിനും തടങ്കലിനും എതിരെയുള്ള സംരക്ഷണം സംബന്ധിച്ച ഭരണഘടനയുടെ ആർട്ടിക്കിൾ 22 ഉദ്ദരിച്ചുകൊണ്ടായിരുന്നു അദ്ദേഹത്തിന്റെ വാദം. സോളിസിറ്റർ ജനറൽ അനിൽ സിങ്ങാണ് നർകോട്ടിക്സ് കൺട്രോൾ ബ്യൂറോയ്ക്ക് വേണ്ടി ഹാജരായത്.\nEnglish Summary: No Bail For Aryan Khan Yet, Lawyer Says No Reason Given For Arrest